title: Thargelion

text: Thargelion () oli antiikin kreikkalainen kuukausi, joka tunnetaan ennen kaikkea Ateenassa käytetystä attikalaisesta kalenterista. Se oli saanut nimensä Thargelia-juhlasta. Kuukaudessa oli 29 tai 30 päivää ja se sijaitsi suunnilleen nykyisen touko-kesäkuun aikoihin. Kuukalenterin kuukautena sen paikassa oli kuitenkin vaihtelua jopa 60 päivän verran. Kuukauden 29. päivä jätettiin pois tarvittaessa, jotta seuraavan kuun alku osuisi uudenkuun kohdalle.


title: Thargelion

text: Attikalaisessa kalenterissa jokaisen kuukauden kahdeksan ensimmäistä päivää oli omistettu jumalille muun muassa näiden syntymäpäivinä, joita vietettiin siis kerran kuussa, ei kerran vuodessa. Muut juhlat olivat vuosittaisia ja vaihtelivat siis kuukausittain. Kuukaudelle nimensä antanut Thargelia oli maanviljelysjuhla Apollonin ja Artemiin kunniaksi.


title: Thargelion

text: Kuukauden päivät ja juhlat olivat:


title: Thargelion

text: Selitykset:


title: Skiroforion

text: Skiroforion () oli antiikin kreikkalainen kuukausi, joka tunnetaan ennen kaikkea Ateenassa käytetystä attikalaisesta kalenterista. Se oli vuoden viimeinen kuukausi saanut nimensä Skira- eli Skiroforia-juhlasta. Kuukaudessa oli 29 tai 30 päivää ja se sijaitsi suunnilleen nykyisen kesä-heinäkuun aikoihin. Kuukalenterin kuukautena sen paikassa oli kuitenkin vaihtelua jopa 60 päivän verran. Kuukauden 29. päivä jätettiin pois tarvittaessa, jotta seuraavan kuun alku osuisi uudenkuun kohdalle.


title: Skiroforion

text: Attikalaisessa kalenterissa jokaisen kuukauden kahdeksan ensimmäistä päivää oli omistettu jumalille muun muassa näiden syntymäpäivinä, joita vietettiin siis kerran kuussa, ei kerran vuodessa. Muut juhlat olivat vuosittaisia ja vaihtelivat siis kuukausittain. Kuukaudelle nimensä antanut Skira eli Skiroforia oli vuoden lopun juhla Athenen kunniaksi.


title: Skiroforion

text: Kuukauden päivät ja juhlat olivat:


title: Skiroforion

text: Selitykset:


title: Tammikari

text: Tammikari on Naantalissa Luonnonmaan kaakkoispuolella sijaitseva pieni 0,9 hehtaarin saari. Tammikari sijaitsee Lapilan ja Palvan saarten välissä. Saarella on kaksi mökkiä sekä venevaja. Saaresta hieman alle puolet on avokalliota, loput havupuu valtaista metsää. Saaren rannat ovat ruovikoituneet.


title: Tammikari

text: Saari on kokonaisuudessaan asemakaavoitettu tai tarkoitettu asemakaavoitettavaksi loma-asuntoalueeksi. Varsinais-Suomen Turun kaupunkiseudun maakuntakaavassa Tammikarin saari on maa- ja metsätalousvaltainen alue, joka kuuluu Ruissalon alueen valtakunnallisesti arvokkaaksi osoitettuun maisema-alueeseen.


title: Blekko

text: Blekko oli samannimisen yhdysvaltalaisyrityksen 1. marraskuuta 2010 lanseeraama hakukone. Blekon hakutulokset perustuivat algoritmien lisäksi ihmisten tekemiin suodatuksiin tietyistä aihealueista. Blekon haussa oli mahdollista käyttää ns. slashtageja haun rajaamiseksi. IBM osti Blekkon maaliskuussa 2015 minkä jälkeen hakukone poistettiin käytöstä.


title: Mika Saarinen

text: Mika Saarinen (s. 12. kesäkuuta 1966) on suomalainen jääkiekkovalmentaja, joka toimii nykyään Pelicansin urheilujohtajana.


title: Mika Saarinen

text: Saarinen aloitti valmennusuransa kaudella 1995–1996, jolloin hän toimi JYPin apuvalmentajana. Hänestä tuli joukkueen päävalmentaja 2. marraskuuta 1998, kun Saarisen edeltäjä Pekka Tapani erotettiin. Hän valmensi joukkuetta vielä seuraavat kolme kautta kevääseen 2002 saakka. JYP putosi kevään 1999 pudotuspeleissä puolivälierissä, muttei enää sittemmin päässyt playoffeihin Saarisen alaisuudessa.


title: Mika Saarinen

text: Kauden 2002–2003 Saarinen valmensi Suomen alle 18-vuotiaiden maajoukkuetta. Suomi tuli Venäjän Jaroslavlissa järjestetyissä MM-kilpailuissa seitsemänneksi. Saarinen siirtyi kaudeksi 2003–2004 Tapparan päävalmentajaksi. Toisella kaudellaan 2004–2005 hänet erotettiin Tapparasta 15. tammikuuta 2005. Saarisen jälkeen joukkuetta valmensi väliaikaisesti viiden ottelun verran Mikko Saarinen, kunnes joukkue palkkasi Mika Saarisen seuraajaksi Kaj Matalamäen.


title: Mika Saarinen

text: Tapparan jälkeen Saarinen on toiminut kansainvälisen jääkiekon kehityskeskuksen (IIHCE) johtajana. Hän on toiminut myös Rauman Lukon apuvalmentajana kaudella 2007–2008 sekä Suomen alle 20-vuotiaiden maajoukkueen apuvalmentajana kaudella 2008–2009.


title: Mika Saarinen

text: Mika Saarinen kuului Suomen ensimmäisen jääkiekon maailmanmestaruuden voittaneeseen joukkueeseen 1995. Saarinen toimi joukkueen valmennuksessa ja vastasi tilastoista.


title: Tuliniskatikkanen

text: Tuliniskatikkanen ("Picumnus fuscus") on eteläamerikkalainen tikka. Sen esiintymisalue käsittää Bolivian koillisosan Rio Guaporén valuma-alueen sekä läheisen alueen Brasilian Mato Grossosta. Lajista tunnetaan kolme alalajia. August von Pelzeln kuvaili lajin holotyypin Rio Guaporélta Mato Grossosta vuonna 1870.


title: Täpläliaanitikkanen

text: Täpläliaanitikkanen ("Picumnus dorbygnianus"), myös "P. dorbignyanus", on eteläamerikkalainen tikka. Sen esiintymisalue käsittää itäisen Perun Andit sekä Bolivian keskiosat ja Argentiinan luoteisosan. Lajista tunnetaan kaksi alalajia. Frédéric de Lafresnaye kuvaili lajin holotyypin Boliviasta vuonna 1845.


title: Drew Peterson

text: Drew Walter Peterson (s. 5. tammikuuta 1954) on yhdysvaltalainen entinen poliisikersantti. Toimiessaan Illinoinsin metropolitan alueen huumepoliisina, Drew Peterson nimitettiin vuoden poliisiksi.


title: Drew Peterson

text: Koko maan tietoisuuteen hän nousi neljännen vaimonsa Stacy Petersonin kadottua. Katoaminen käynnisti Petersonin kolmannen vaimon kuolemansyyntutkinnan uudelleen. Kuolema oli ensin luokiteltu tapaturmaiseksi.


title: Drew Peterson

text: Drew Peterson on nyt tuomittu vuonna 2013 vankeuteen 38 vuodeksi kolmannen vaimonsa Kathleen Savion (13.6.1963-1.3.2004) harkitusta murhasta. Illinoisin Korkein Oikeus on vahvistanut tuomion 2017.


title: Drew Peterson

text: Drew Petersonia on epäilty neljännen vaimonsa Stacy Ann Petersonin (synt. Cales) (synt. 20.1.1984) taposta. Pariskunnalla oli kaksi yhteistä lasta, lisäksi Stacy oli adoptoinut Drewn lapset, tämän edellisestä avioliitosta Savion kanssa. Virallisesti Stacy Peterson on kadonnut 29.10.2007.


title: Drew Peterson

text: Peterson aiemmat vaimot ovat Carol Brown ja Vicky Conolly. Conolly on syyttänyt Petersonia väkivaltaisuudesta kymmenen vuotta kestäneen avioliiton aikana. Hän on myöhemmin perunut syytöksen.


title: Drew Peterson

text: Vuonna 2008 Peterson kihlautui Christina Reinesin kanssa, joka muutti asumaan hänen luokseen. Christinan isä kuitenkin puuttui suhteeseen, jolloin Christina muutti pois Petersonin talosta.


title: Drew Peterson

text: Drew Petersonista on tehty elokuva Drew Peterson: Untouchable (koskematon). Peterson yritti estää filmin julkaisun. Se kuitenkin esitettiin Yhdysvalloissa 2012. Suomessa esitetään 4.3, klo 23.05 kanavalla Frii, Murhamysteeri-sarjaan tehty kaksiosainen dokumentti: Drew Peterson.


title: Täplätikkanen

text: Täplätikkanen ("Picumnus pygmaeus") on Brasilian kotoperäinen tikka. Sen esiintymisalue käsittää maan itäosan Maranhãosta ja Piauísta itään Pernambucoon, sekä etelään Goiásiin ja Minas Geraisin pohjoiskolkkaan. Martin Lichtenstein kuvaili lajin holotyypin Bahiasta vuonna 1823.


title: Täplävatsatikkanen

text: Täplävatsatikkanen ("Picumnus innominatus") on aasialainen tikka. Sen esiintymisalue käsittää Himalajan eteläpuolisen osan mannerta Koillis-Afganistanista ja Pohjois-Pakistanista itään Intian niemimaalle, Nepaliin, Kiinaan, Indokiinaan, sekä Sumatran ja Pohjois-Borneon. Lajista tunnetaan kolme alalajia. Edward Burton kuvaili lajin holotyypin Sikkimistä vuonna 1836.


title: Palva (Luonnonmaa)

text: Palva on Naantalissa Luonnonmaan kaakkoispuolella sijaitseva pieni saari. Saaressa on jonkin verran avokalliota, etenkin itärannalla. Saaren metsät ovat havupuuvaltaisia ja rantoja reunustaa pääosin järviruoko. Palva on maankohoamisen myötä kuroutunut kiinni sen länsipuolella sijaitsevaan Palvaa pienempään Vapakariin. Luonnonmaalle Palvasta on matkaa hieman alle 300 metriä. Palvan eteläpuolella sijaitsee pieni Tammikari ja lounaassa suurempi Lapilan saari. Idässä sijaitsevaan Ruissalon saareen Palvalta on hieman alle kilometri matkaa. Saarten välissä kulkee Naantalin väylä.


title: Palva (Luonnonmaa)

text: Saarella on kymmenisen mökkiä ja se kuului vuonna 2005 ainoana Luonnonmaan eteläpuolisista lähisaarista sähköverkkoon. Saari on kokonaisuudessaan asemakaavoitettu tai tarkoitettu asemakaavoitettavaksi loma-asuntoalueeksi. Varsinais-Suomen Turun kaupunkiseudun maakuntakaavassa Palvan saari on maa- ja metsätalousvaltainen alue, joka kuuluu Ruissalon alueen valtakunnallisesti arvokkaaksi osoitettuun maisema-alueeseen.


title: Deutsch–Jozsa-algoritmi

text: Deutsch–Jozsa-algoritmi on kvanttialgoritmi, jonka esittivät vuonna 1992 David Deutsch ja Richard Jozsa. Richard Cleve, Artur Ekert, Chiara Macchiavello ja Michele Mosca jatkokehittivät sitä vuonna 1998. Vaikka sillä on vähän käytännöllistä merkitystä, se on yksi ensimmäisiä esimerkkejä kvanttialgoritmista, joka on eksponentiaalisesti nopeampi kuin mikään mahdollinen deterministinen klassinen algoritmi.


title: Edward Burton

text: Edward Burton oli englantilainen lääketieteen tohtori, joka tutki ja keräsi lintuja Aasiassa.


title: Edward Burton

text: Burton nimesi useita uusia lintulajeja, muun muassa täplävatsatikkasen, keltapittakerttusen ja kultasieppokertun ("Seicercus burkii").


title: Uruguayntikkanen

text: Uruguayntikkanen ("Picumnus nebulosus") on eteläamerikkalainen tikka. Sen esiintymisalue käsittää pääosan Uruguaysta, Brasilian kaakkoisosan sekä kapean kaistaleen Argentiinan koillisreunasta. Karl Jakob Sundevall kuvaili lajin holotyypin eteläisestä Brasiliasta vuonna 1866.


title: Lämpösaaste

text: Lämpösaaste tarkoittaa vesistön laadun huononemista siten, että sen lämpötilan muuttuu. Lämpösaastetta aiheuttaa tavallisesti voimalaitoksista ja teollisista prosesseista vesistöihin laskettu jäähdytysvesi, mutta myös luonnollista ympäristöä kylmempi vesi voi aiheuttaa lämpösaastetta. Lämpö vähentää hapen liukenemista ja vaikuttaa vesistön ekosysteemin rakenteeseen.


title: Lämpösaaste

text: Ensimmäiset lämpösaasteen matemaattisia malleja kehittivät 1960-luvulla J.E. Edinger, J.C. Geyer ja Bruce Tichenor.


title: Lämpösaaste

text: Energiantuotanto ja teolliset prosessit tarvitsevat jäähdytystä, joten lämpösaasteen määrä on merkittävä etenkin teollisuusmaissa. Esimerkiksi Isossa-Britanniassa on arvioitu, että puolet kaikesta jokien virtaamasta käytetään jäähdytykseen. Yhdysvalloissa on arvioitu, että jo 1980-luvulla lämmintä vettä purettiin vesistöihin kuudesosa siitä, mikä on jokien virtaama yhteensä.


title: Lämpösaaste

text: Lämpösaastetta ilmenee usein muun veden saastumisen yhteydessä, jolloin eri saasteiden yhteisvaikutus voi aiheuttaa suurta kuormitusta vesiekosysteemeille.


title: Lämpösaaste

text: Tavallisesti luonnonvesiin laskettu jätelämpö vähentää liuenneen hapen pitoisuutta vedessä, mikä vaikuttaa mm. kaloihin, sammakko- ja vesieläimiin. Lisäksi kohonnut lämpötila voi kiihdyttää vesieliöiden aineenvaihduntaa. Muutokset aineenvaihdunnassa voivat muuttaa lajiston tasapainoa, ja muutokset voivat myös aiheuttaa lajien muuttoliikettä niiden yrittäessä sopeutua erilaisiin olosuhteisiin. Lopputuloksena alkuperäiset lajit saattavat muuttaa pois ja vieraslajit saavat elintilaa.


title: Okratikkanen

text: Okratikkanen ("Picumnus limae") eli aiemmalta nimeltään valkovatsatikkanen on Brasilian kotoperäinen tikka. Se elää vain Cearán keskiosissa. Maria Emilie Snethlage kuvaili lajin holotyypin Serra de Maranguapesta vuonna 1924.


title: Várzeatikkanen

text: Várzeatikkanen ("Picumnus varzeae") on Brasilian kotoperäinen tikka. Sen esiintymisalue käsittää Amazonian alueen Parán luoteisosassa, Rio Madeiran alajuoksun ja Obidosin välillä. Se elää myös jokien saarilla. Maria Emilie Snethlage kuvaili lajin holotyypin Faron läheltä Fazenda Paraisosta vuonna 1912.


title: Golden Foot

text: Golden Foot eli Kultainen kenkä -palkinto on vuosittain jaettava palkinto, joka myönnetään ansioituneelle jalkapalloilijalle. Kriteereinä ovat vähintään 29 vuoden ikä ja menestys sekä yksilö- että seurajoukkuetasolla. Voittajan on myös nautittava kunnioitusta sekä kannattajien että jalkapalloammattilaisten keskuudessa. Palkintoa on jaettu vuodesta 2003. Palkinto jaetaan gaalaillassa, jossa myös kerätään rahaa AIDSin vastaiseen työhön. Gaalassa myönnetään myös palkinto uransa lopettaneille, ansioituneille pelaajille. Palkinnon myöntää World Champion Club Ltd -niminen järjestö. Jokaisen voittajan jalanjälki ikuistetaan Monacossa sijaitsevalle ”Mestareiden kävelykadulle”.


title: Kultainen kenkä -palkinto

text: Kultainen kenkä -palkinto voi tarkoittaa seuraavia palkintoja:


title: Viidakkoraitatikkanen

text: Viidakkoraitatikkanen ("Picumnus lafresnayi") on eteläamerikkalainen tikka. Sen esiintymisalue käsittää Amazonian länsiosaa Kaakkois-Kolumbiassa, Itä-Ecuadorissa, Itä- ja Pohjois-Perussa, sekä Brasiliassa Amazonin ja Rio Negron välisen alueen. Lajista tunnetaan neljä alalajia. Alfred Malherbe kuvaili lajin holotyypin Ecuadorista vuonna 1862, ja nimesi sen maanmiehensä Frédéric de Lafresnayen kunniaksi.


title: Tarxien

text: Tarxien on kunta Maltalla joka sijaitsee melkein Maltan saaren keskiosassa. Sen asukasluku vuonna 2010 oli 7 751. Tarxienissa on muun muassa yksi Maltan kuudesta megaliittitemppeleistä. Tunnettuja henkilöitä Tarxienista on muun muassa Thea Garrett joka tunnetaan parhaiten Maltan 2010 vuoden euroviisuedustajana. Maan entinen pääministeri Dom Mintoff kuoli Tarxienissa vuonna 2012.


title: George Washingtonin kulttuurillinen vaikutus

text: George Washington on vaikuttanut hyvin paljon erityisesti yhdysvaltalaiseen kulttuuriin. Washingtonia on käytetty niin postimerkkien, patsaiden, rahojen, maalauksien kuin elokuvienkin aiheena.


text: George Washingtonin kunniaksi on tehty useita patsaita ja erilaisia monumentteja, joista yksi tunnetuimmista on Washingtonissa sijaitseva Washington Monument. Yksin New Yorkin kaupungissa on seitsemän Washingtonia esittävää patsasta.


text: Yhdysvalloissa julkaistiin ensimmäiset postimerkit 1. heinäkuuta 1847. Viiden sentin postimerkkiin päätettiin painaa Benjamin Franklinin kuva ja kymmenen sentin merkkiin Washingtonin kuva. Kumpikin merkeistä painettiin yksivärisinä halvemman tuotantohinnan takia. Tämän jälkeen George Washington on ollut myös useiden muiden postimerkkien aihe.


title: Livingstoninsaari

text: Livingston Island () on Eteläisiin Shetlandsaariin kuuluva saari Eteläisessä jäämeressä. Saari sijaitsee Greenwich Islandin ja Snow Islandin välissä noin 110 kilometriä Grahaminmaasta pohjoiseen ja 810 kilometriä Kap Hornista kaakkoon. Saaren pinta-ala on 974 neliökilometriä, eikä siellä ole vakituista asutusta lukuun ottamatta muutamia tutkimusasemia. Noin 30 kilometriä pitkät Tangravuoret muodostavat saaren tärkeimmän vuoriston.


title: Riihiluoto

text: Riihiluoto on Naantalissa Luonnonmaan pohjoispuolella sijaitseva pieni saari, joka on kokonaisuudessaan vuonna 1981 perustettua luonnonsuojelualuetta.


title: Riihiluoto

text: Saaren puusto ovat havupuuvaltaista ja länsirannalla sijaitsee pieni avokallio. Saaren rannat ovat ruovikoituneet ja ruovikko on yhteydessä Riihiluodon länsipuolella sijaitseviin kareihin sekä koillispuolella sijaitsevaan Katavanluodon saareen. Riihiluodon länsipuolella sijaitsee Ryövärin saari. Riihiluodon luoteisrantaa reunustaa Maskun kunnan raja.


title: Nicanor Costa Méndez

text: Nicanor Costa Méndez (30. lokakuuta 1922 Buenos Aires – 3. elokuuta 1992 Buenos Aires) oli argentiinalainen diplomaatti, joka toimi myös maansa ulkoministerinä.


title: Nicanor Costa Méndez

text: Costa Méndez syntyi yläluokkaiseen perheeseen. Hän opiskeli Buenos Airesin yliopistossa, josta valmistui vuonna 1943 lakitieteestä. Suoritettuaan ensimmäisen asteen tutkinnon hän alkoi pitää omaa lakiasiaintoimistoa.


title: Nicanor Costa Méndez

text: Costa Méndez toimi Argentiinan suurlähettiläänä Chilessä vuosina 1962–1964 ja tämän jälkeen presidentti Juan Carlos Onganían kaudella, vuosina 1966–1969 ulkoasiainministerinä. Vakaumuksellisena kommunismin vastustajana Costa Méndez pyrki luomaan läheiset suhteet Yhdysvaltoihin.


title: Nicanor Costa Méndez

text: Costa Méndez palasi myöhemmin ulkoministeriksi maata diktaattorina hallinneen kenraali Leopoldo Galtierin valtakaudella, vuoden 1981 lopulla. Hän oli edelleen virassa Ison-Britannian ja Argentiinan huhti-kesäkuussa 1982 käymän Falklandin sodan aikaan. Presidentti Galtieri, joka oli Nicaraguan sisällissodassa merkittävä contrien tukija, uskoi, että Ronald Reaganin hallinto tukisi häntä. Kun Yhdysvallat ja Länsi-Eurooppa kuitenkin asettuivat tukemaan sodassa Isoa-Britanniaa, Costa Méndez kääntyi etsimään tukea itäblokilta ja lensi Kuubaan, missä hän tapasi sitoutumattomien maiden edustajia ja neuvotteli presidentti Fidel Castron kanssa.


title: Nicanor Costa Méndez

text: Tapaamisissaan Yhdistyneiden kansakuntien turvallisuusneuvoston ja Amerikan valtioiden järjestön kanssa Costa Méndez esitti kannan, jonka mukaan Yhdysvaltain tuki Isolle-Britannialle Falklandin sodassa oli ”petos muuta Amerikkaa kohtaan”. Argentiinan antauduttua 14. kesäkuuta Galtieri ja hänen ulkoministerinsä erotettiin.


title: Nicanor Costa Méndez

text: Costa Méndezin kahtalaisuus hänen toimiessaan toisaalta maansa johtavana diplomaattina, toisaalta juntan johtavana siviilineuvonantajana, korostui vuonna 1983, kun paikallisen tutkintalautakunnan raportti osoitti Costa Méndezin vakuuttaneen Galtierille, että Yhdysvallat pysyisi sodassa neutraalina huolimatta Yhdysvaltain ulkoministerin Alexander Haigin esittämästä päinvastaisesta lausunnosta, kun Ison-Britannian kuninkaallinen laivasto oli jo matkalla kohti saaristoa.


title: Nicanor Costa Méndez

text: Costa Méndez menehtyi keuhkosyöpään.


title: Nicanor Costa Méndez

text: Vernon Dobtcheff esitti Costa Méndeziä vuonna 2002 valmistuneessa BBC:n tuottamassa, Ian Curteisin kirjoittamassa ja Michael Samuelsin ohjaamassa kiistellyssä "The Falklands Play" -draamadokumentissa.


title: Mediterranean Tales

text: Mediterranean Tales (Across The Waters) on saksalainen progressiivisen rockin yhtyeen Triumviratin debyytti-albumi. Levy äänitettiin kolmessa päivässä Electrola studioilla Kölnissä tammikuussa 1972 ja se ilmestyi kolme kuukautta myöhemmin. Saksalainen musiikkilehti “Schalplatte” kirjoitti, että levy on “selvää flirttiä klassiseen musiikkiin”.


title: Mediterranean Tales

text: Levy julkaistiin juuri perustetulla EMI:n Harvest-levymerkillä, joka solmi 1970-luvulla levytyssopimuksia usean saksalaisen yhtyeen kanssa.


title: Mediterranean Tales

text: Musiikkia dominoi yhtyeen musiikillinen johtaja ja luoja, kosketinsoittaja Jürgen Fritz. Hän on säveltänyt levyn kaikki kappaleet lukuun ottamatta aloitusraidan lainauksia W.A.Mozartilta. Kolmen raidan toiseksi tekijäksi on merkitty yhtyeen rumpali Hans Bathelt.


title: Mediterranean Tales

text: Uudelleen masteroitu CD, joka ilmestyi vuonna 2002, sisälsi bonusraitana 4 singlenä julkaistua levytystä vuodelta 1973.


title: Kontaminaatio

text: Kontaminaatio (, suom. saastuminen, myrkyttäminen, pilaantuminen) tarkoittaa ei-toivotun osatekijän läsnäoloa esimerkiksi materiaalissa, kappaleessa tai luonnonympäristössä. Yleensä kontaminaatiosta seuraa erilaisia haittavaikutuksia tai riskejä. Kontaminaatiota aiheuttavaa tekijää kutsutaan kontaminantiksi.


title: Kontaminaatio

text: Kontaminaatio-termillä on asiayhteydestä riippuen mm. seuraavia merkityksiä:


title: Greenwich Island

text: Greenwich Island on Eteläisiin Shetlandsaariin kuuluva saari Eteläisessä jäämeressä. Saari sijaitsee Robert Islandin ja Livingston Islandin välissä noin 115 kilometriä Grahaminmaasta pohjoiseen. Saaren pinta-ala on 142.7 neliökilometriä, ja sen pohjoisosassa sijaitsevat chileläinen Arturo Pratin tutkimusasema ja ecuadorilainen Maldoladon tutkimusasema.


title: Tim Tscharnke

text: Tim Tscharnke (s. 13. joulukuuta 1989 Weißenfels) on saksalainen uransa lopettanut maastohiihtäjä.


title: Tim Tscharnke

text: Vancouverin olympialaisissa 2010 Tscharnke sijoittui hopealle vapaan hiihtotavan parisprintissä Axel Teichmannin kanssa. Oslon MM-kilpailuissa 2011 hän oli perinteisen hiihtotavan parisprintissä Jens Filbrichin kanssa neljäs. Val di Fiemmen MM-kilpailuissa 2013 hän oli 15 kilometrin vapaan hiihtotavan kilpailussa 14:s. Nuorten MM-kilpailuissa hän sai 4 × 5 kilometrin viestissä hopeaa 2008 ja 2009 sekä 10 kilometrin perinteisen hiihtotavan kilpailussa pronssia 2008. Euroopan nuorten olympiafestivaaleilla hän voitti 10 kilometrin vapaan hiihtotavan kilpailun 2007.


title: Tim Tscharnke

text: Tscharnke kilpaili maailmancupissa ensimmäisen kerran Valdidentrossa helmikuussa 2009. Ensimmäiset maailmancup-pisteensä hän sai marraskuussa 2009 oltuaan Beitostølenin 15 kilometrin kilpailussa 21:s. Kymmenen parhaan joukkoon hän sijoittui ensimmäisen kerran oltuaan yhdeksäs Rybinskin sprintissä tammikuussa 2010. Ensimmäisen voittonsa – ja henkilökohtaisen kilpailun palkintosijansa – hän saavutti 15 kilometrin perinteisen hiihtotavan yhteislähtökilpailussa Canmoressa joulukuussa 2012. Tour de Skillä 2014–2015 hän voitti Val di Fiemmen 15 kilometrin perinteisen hiihtotavan yhteislähtökilpailun. Tscharnke lopetti uransa heinäkuussa 2017.


title: Michael Townley

text: Michael Townley on Yhdysvaltain kansalainen, joka on Yhdysvalloissa liittovaltion todistajain suojeluohjelmassa. Townley toimi kylmän sodan aikaan CIA:ssa sekä Chilen salaisessa poliisissa DINAssa. Townley tunnusti ja tuli tuomituksi entisen Chilen Washingtonin lähettilään, Orlando Letelierin, vuoden 1976 salamurhasta. Townley sai murhasta viiden vuoden ja kahden kuukauden vankeustuomion sekä syytesuojan kaikilta muilta hänen tekemiltään rikoksilta. Letelierin murhan lisäksi Townleyta on syytetty Argentiinassa Chilen entisen varapresidentti Carlos Pratsin murhasta sekä tuomittu poissaolevana Italiassa chileläisen poliitikko Bernardo Leightonin murhan yrityksestä. Todistajansuojeluohjelman takia Yhdysvallat on kuitenkin kieltäytynyt luovuttamasta Townleyta oikeudenkäyntiä varten ulkomaille.


title: FC POHU

text: Pohjois-Haagan Urheilijat eli FC POHU on vuonna 1957 perustettu helsinkiläinen jalkapalloseura. Sen perustivat Haagan asukkaat 1950-luvulla kasvaneen kaupunginosan omaksi seuraksi. Alun perin seura luotiin yleisseuraksi, mutta jalkapallo on ollut tärkeä osa seuran toimintaa alusta saakka ja vuodesta 1978 lähtien seuran ainoa laji. Sitä ennen seuralla oli toimintaa myös jääkiekossa, jääpallossa, käsipallossa ja lentopallossa.


title: FC POHU

text: Seuran miesten edustusjoukkue pelasi ensimmäisen kerran Kakkosessa kaudella 1977 voitettuaan edellisenä kesänä III divisioonan lohkovoiton ratkaisseessa uusintaottelussa Puotinkylän Valtin 2–1. Seura nousi Kakkoseen uudestaan kauden 2012 päätteeksi. Miesten edustusjoukkueen lisäksi seuralla on useita miesten ja naisten joukkueita sekä lähes 30 juniorijoukkuetta.


title: Milja Heino

text: Milja Heino (s. 10. maaliskuuta 1982) on suomalainen thainyrkkeilijä. Hän on otellut vuodesta 2004 lähtien. Hän on alle 54-kiloisten sarjan suomenmestari vuosilta 2005 ja 2006.


title: Milja Heino

text: Oikeakätinen Heino kilpailee amatööritasolla. Hän on otellut 33 kertaa: otteluista hän on voittanut 29 ja hävinnyt neljä. Heino edusti tamperelaista Chitalada-seuraa ja häntä valmensi Pertti Nurmi.


title: USS Wasp (CV-7)

text: USS Wasp (CV-7) oli Yhdysvaltain laivaston lentotukialus, joka rakennettiin Washingtonin laivastosopimuksen vaatimusten mukaan. Se oli ensimmäinen tukialus, johon asennettiin lentokonehissi myös lentokannen reunaan.


title: USS Wasp (CV-7)

text: Keisarillisen Japanin laivaston sukellusvene I-19 aiheutti sille vahinkoja torpedoillaan matkalla Guadalcanalille 15.9.1942, minkä jälkeen saattohävittäjän oli pakko upottaa se.


title: USS Wasp (CV-7)

text: Sen köli laskettiin 1. huhtikuuta 1936 Bethlehem Shipbuilding Companyn telakalla Quincyssä Massachusettsissa ja alus laskettiin vesille 4. huhtikuuta 1939 kumminaan apulaislaivastoministeri Charles Edisonin puoliso. Alus otettiin palvelukseen 25. huhtikuuta 1940 Army Quartermaster Basessa South Bostonissa Massachusettsissa ensimmäisenä päällikkönään John W. Reeves Jr.


title: USS Wasp (CV-7)

text: "USS Wasp" jäi palvelukseen oton jälkeen Bostoniin varustettavaksi ennen lähtöään 5. kesäkuuta 1940 tutkan kalibrointiin. Kalibroinnin jälkeen aluksen varustaminen jatkui Bostonin satamassa. Työn päätyttyä alus lähti ilman saattajia Hampton Roadsiin Virginiaan, jonne se ankkuroitui 24. kesäkuuta. Alus lähti neljä vuorokautta myöhemmin Karibianmerelle suojanaan hävittäjä "USS Morris". Jo matkan aikana alus aloitti järjestelmien testaamisen ja se saapui Guantanamon lahdelle ennen Yhdysvaltain itsenäisyyspäivää.


title: USS Wasp (CV-7)

text: Alus lähti 11. heinäkuuta Guantanamosta palaten Hampton Roadsiin, jonne se saapui neljä vuorokautta myöhemmin. Alukselle siirrettiin Merijalkaväen 1. lentorykmentin kalusto, jotka suorittivat aluksella lentotukialuskoulutuksen. Viikkoa myöhemmin merijalkaväken lentokoneet jättivät aluksen Norfolkissa, minkä jälkeen alus siirtyi Bostoniin testeissä havaittujen vikojen korjaamiseksi Bethlehem Steel Companylle.


title: USS Wasp (CV-7)

text: "USS Wasp" läpäisi 21. elokuuta korjausten jälkeiset koeajot ja seuraavana aamuna alus lähti Norfolkiin. Seuraavien päivien aikana hävittäjä "USS Ellisin" ollessa varmistusaluksena lentotukialukselta tekivät 27. tiedustelulaivue (VS-27) ja 7. hävittäjälaivue (VF-7) nousuja ja laskuja. Alus siirrettiin 28. elokuuta Norfolkin laivastontelakalle turbiineissa havaitun värinän vuoksi. Alus pääsi jatkamaan koeajoja 26. syyskuuta.


title: USS Wasp (CV-7)

text: Alus liitettiin 3. lentotukialusviirikköön ja se siirtyi 11. lokakuuta Norfolkin laivastotukikohtaan, jossa sille kuormattiin 8. hävittäjärykmentin 24 P-40 hävittäjää sekä 2. tiedustelulaivueen yhdeksän O-47A konetta. Lisäksi alukselle kuormattiin sen omat laivueiden tarvitsema kalusto sekä seuraavana päivänä aluksen yhteyslentolentueen Grumman J2F koneet.


title: USS Wasp (CV-7)

text: "USS Wasp" lähti Kuuban rannikolle saattajinaan hävittäjät "USS Plunkett" ja "USS Niblack". Seuraavien neljän päivän ajan aluksen lentokoneet harjoittelivat taistelutehtäviä varten. Osasto saapui 19. lokakuuta Guantanamoon, jossa alus harjoitteli Yhdysvaltain Atlantinlaivueen mukana.


title: USS Wasp (CV-7)

text: Alus lähti Norfolkiin, jonne se saapui 26. marraskuuta. Alus palasi Guantanamoon 27. tammikuuta 1941, missä sen lentomiehistöjen koulutus jatkui. Aluksen palatessa Norfolkiin sen vahti havaitsi 7. maaliskuuta hätäraketteja. "USS Wasp" pelasti haaksirikkoutuneen kuunari "George E. Klinckin" miehistön myrskystä.


title: USS Wasp (CV-7)

text: Aluksen saavuttua Norfolkiin se siirrettiin telakalle, jossa sen turbiineja huollettiin. Samalla aluksen vesitiiviyttä parannettiin sulkemalla luukkuja ja tykkimiehistöjen suojaa parannettiin asentamalla jalkoja suojaavat sirpalelevyt. Alus lähti 22. maaliskuuta palvelukseen palattuaan Neitsytsaarille ja se saapui St. Thomasille kolme vuorokautta myöhemmin. Se jatkoi Guantanamoon, jossa sille kuormattiin merijalkaväkeä ja materiaalia kuljetettavaksi Norfolkiin.


title: USS Wasp (CV-7)

text: Alus saapui Norfolkiin 30. maaliskuuta ja huhtikuun se koulutti lentomiehistöjä Yhdysvaltain itärannikolla, kunnes se lähti toukokuun puolivälissä Bermudalle ankkuroituen 12. toukokuuta Grassynlahteen. Alus osallistui sotaharjoitukseen 20. toukokuuta, mistä se palasi 3. kesäkuuta. Kolme päivää myöhemmin alus lähti Norfolkiin saattajanaan "USS Edison".


title: Ann Sothern

text: Ann Sothern (synt. Harriette Lake, 22. tammikuuta 1909 Valley City, Pohjois-Dakota – 15. maaliskuuta 2001 Ketchum, Idaho) oli yhdysvaltalainen näyttelijä. Hän näytteli ensimmäisen kerran elokuvissa 1929, ja näyteltyään useita pieniä elokuvarooleja hän siirtyi Broadwaylle. Sothern palasi myöhemmin Hollywoodiin ja vuodesta 1939 alkaen hän näytteli kahdeksan vuoden ajan nimiroolissa Maisie-elokuvissa, joita tehtiin kaikkiaan kymmenen. Suurimman suosionsa Sothern sai televisiosarjoistaan "Private Secretary" ja "The Ann Sothern Show". Myöhemmin hän näytteli teatterimusikaaleissa ja satunnaisesti elokuvissa. Sothern oli ehdolla parhaan naissivuosan Oscar-palkinnon saajaksi vuoden 1987 elokuvasta "Elokuun valaat". Hän on saanut kaksi tähteä Hollywood Walk of Famelle.


title: Robert Van de Graaff

text: Robert J. Van de Graaff (20. joulukuuta 1901 Tuscaloosa, Alabama – 16. tammikuuta 1967 Boston) oli yhdysvaltalainen fyysikko ja mittalaitteiden tekijä. Hän toimi fysiikan professorina Princetonin yliopistossa.


title: Robert Van de Graaff

text: Hän on tunnettu vuonna 1929 suunnittelemastaan Van de Graaffin generaattorista.


title: Olipa kerran...

text: Olipa kerran... () on ranskalainen opetusanimaatiosarjojen kokoelma, jonka on luonut Albert Barillén johtama Procidis-studio. Kokoelmaan kuuluu seitsemän erillistä sarjaa, jotka käsittelevät eri tiedonaloja. Useimmat sarjoista liittyvät historiaan; "Olipa kerran ihminen" keskittyy ihmiskunnan historiaan ja kehitykseen, kun muut kertovat erityisistä historian alueista, kuten löytöretkeilijöistä tai keksijöistä. "Olipa kerran elämä" poikkeaa muista, sillä se kertoo lähinnä ihmisen kehon toiminnasta.


title: Olipa kerran...

text: Valmistui vuonna 1978. Se on kokoelman ensimmäinen sarja, ja se käsitteli ihmiskunnan historiaa. Sarjan ohjasi Albert Barillé.


title: Olipa kerran...

text: Valmistui vuonna 1982. Sarja oli jatkoa "Olipa kerran ihminen" -sarjan viimeisen jakson tulevaisuuteen suuntaaville visioille. Monia sarjan jaksoja tehtiin myöhemmin elokuviksi. Sarjan ohjasi Albert Barillé.


title: Olipa kerran...

text: Valmistui vuonna 1986. Sarja keskittyy ihmiskehon toimintaan. Sen ohjasi Albert Barillé.


title: Olipa kerran...

text: Valmistui vuonna 1991. Sarjassa käydään läpi Amerikan mantereen asutusta ja historiallisia tapahtumia. Sen ohjasi Albert Barillé.


title: Olipa kerran...

text: Valmistui vuonna 1994. Sarjassa esitellään useita ajattelijoita ja keksijöitä kautta historian. Liikkeelle lähdetään antiikin Kiinasta ja esitellään mm. Johannes Gutenberg, Leonardo da Vinci, Galileo Galilei, Isaac Newton, Marie Curie ja päädytään tulevaisuuteen. Sen ohjasi Albert Barillé.


title: Olipa kerran...

text: Valmistui 1997. Sarja keskittyy löytöretkeilijöihin, ja sen ohjasi Albert Barillé.


title: Olipa kerran...

text: Valmistui vuonna 2008. Sarja käsittelee luontoympäristön suojelemista ja varoittaa maailmanlaajuisesta ilmastonlämpenemisestä, kasvihuoneilmiöstä, saasteista ja niin edelleen. Sarja jäi Albert Barillén kuoltua hänen viimeisekseen. Se oli viimeinen osa Olipa kerran -hankkeessa.


title: Al Christie

text: Al Christie (24. marraskuuta 1881 London, Ontario, Kanada – 14. huhtikuuta 1951 Beverly Hills, Kalifornia, Yhdysvallat) oli kanadalainen elokuvaohjaaja, -tuottaja ja -käsikirjoittaja. Häntä pidetään ensimmäisenä komediaelokuvia Hollywoodissa tehneenä tuottajana. Hän saapui Hollywoodiin 1911 ja tuotti ensimmäiset komediansa Nestor Studiosille. Myöhemmin hän perusti yhdessä veljensä Charles Christien kanssa Christie Film Companyn. Äänielokuvan tultua studiosta tuli ensimmäinen, joka tuotti äänikomediaelokuvia. Studio meni konkurssiin suuren laman myötä 1932. Myöhemmin Christie tuotti elokuvia Educational Films Corporationille. Christie tuotti elämänsä aikana yli 700 elokuvaa, ennen kuin jäi eläkkeelle 1942. Hän kuoli sydänkohtaukseen 1951. Christie on saanut tähden Hollywood Walk of Famelle.


title: Gallant

text: Gallant voi tarkoittaa muun muassa seuraavia:


title: Gambia (täsmennyssivu)

text: Gambia tarkoittaa muun muassa seuraavia:


title: Karel Rachůnek

text: Karel Rachůnek (27. elokuuta 1979 Gottwaldov, Tšekkoslovakia – 7. syyskuuta 2011 Jaroslavl, Venäjä) oli tšekkiläinen jääkiekkoilija, pelipaikaltaan puolustaja. Hänen viimeinen seuransa oli KHL-joukkue Lokomotiv Jaroslavl. Rachůnek menehtyi lento-onnettomuudessa 7. syyskuuta 2011. Onnettomuus sattui, kun Lokomotiv Jaroslavlia kuljettanut Jakovlev Jak-42 -merkkinen kone syöksyi maahan lähellä Jaroslavlin kaupunkia. Kone oli matkalla Minskiin, jossa joukkueen oli tarkoitus pelata kauden ensimmäinen peli.


title: Estoril Open

text: Estoril Open on Cascaisissa, Portugalissa järjestettävä miesten tennisturnaus. Turnaus järjestettiin ensimmäisen kerran vuonna 1990 ja se kuuluu ATP World Tour 250 -sarjaan. Naisten turnaus järjestettiin vuosina 1999–2014 ja se kuului 2009–2014 -sarjaan. Vuosina 2013–2014 turnaus oli nimeltään Portugal Open ja se pelattiin Oeirasissa.


title: Estoril Open

text: ITF-turnaus.


title: HAL HT-2

text:
Hindustan HT-2 oli Intian ilmavoimien koulukone, jonka ensilento tehtiin 5. elokuuta 1951.
Koneen suunnitteli ja rakensi Hindustan Aeronautics.


title: Wrigley Field

text: Wrigley Field on baseball-stadion Chicagossa, Illinois'n osavaltiossa Yhdysvalloissa. Baseballjoukkue Chicago Cubs on käyttänyt Wrigley Fieldiä kotistadioninaan vuodesta 1916 lähtien.


title: Wrigley Field

text: Wrigley Field oli myös NFL-joukkue Chicago Bearsin kotistadion vuodesta 1921 vuoteen 1970. Wrigley Field isännöi NHL:n Winter Classicia Chicago Blackhawksin ja Detroit Red Wingsin välillä tammikuussa 2009.


title: Wrigley Field

text: Stadion rakennettiin vuonna 1914 ja sen alkuperäinen nimi oli Weeghman Park. Vuosina 1920-1926 stadion tunnettiin Cubs Parkina. Vuonna 1926 stadion nimettiin uudelleen Cubsin silloisen omistajan, purukumitehtailija William Wrigley Juniorin mukaan Wrigley Fieldiksi.


title: Wrigley Field

text: Wrigley Field on toiseksi vanhin käytössä oleva MLB-stadion Bostoniin vuonna 1912 rakennetun Fenway Parkin jälkeen.


title: Bratz (televisiosarja)

text: Bratz on animaatiosarja, joka perustuu saman nimisiin nukkeihin ja Bratz Rock enkelit -elokuvaan (2005). Sarjan on tuottanut Mike Young Productions, MGA Entertainment ja Lionsgate Television. Sarjasta on kaksi tuotantokautta, joista ainoastaan ensimmäinen on esitetty Suomessa. Vauhdikas animaatiosarja kertoo Cloen, Jaden, Sashan ja Yasminin seikkailuista sekä Bratz-lehden toiminnasta.


title: Bratz (televisiosarja)

text:
Piirrossarjan päähenkilöt nuoret tytöt Cloe, Sasha, Jade ja Yasmin perustavat nuortenlehden, mutta kilpailevan Your Thing -lehden päätoimittaja Burdine Maxwell yrittää apureineen tuhota ja estää sen toiminnan kuten jaksossa "Jaden uni". Tyttöjen motiivi oman toimituksen perustamiseen on Jaden harjottelusta erottaminen Your Thing -lehden palveluksesta. Yhteisvoimin perustettu uusi Bratz-lehti saavuttaa suuren suosion.1. tuotantokausi
2. tuotantokausi


title: Bakteeriviljely

text: Bakteeriviljely on menetelmä, jonka avulla kasvatetaan bakteereita laboratorio-oloissa. Bakteeriviljelyä käytetään mm. sairauksien diagnosoinnissa ja bakteerien tutkimuksessa. Bakteeriviljelyssä käytetään yleensä petrimaljaa, jossa on elatusainetta kuten agaria. Bakteerien kasvua kasvualustassa kutsutaan bakteeriviljelmäksi.


title: Courier 1B

text: Courier 1B oli maailman ensimmäinen aktiivinen tietoliikennesatelliitti. Se laukaistiin 4. lokakuuta 1960. Sen rakensi Palo Altossa toiminut Philco-yhtiön Western Development Labs -osasto. Laboratorio oli yksityistetty Yhdysvaltain armeijan tutkimuskeskus, Army Fort Monmouth Laboratories. Yhtiö on sittemmin fuusioitunut muihin yhtiöihin ja on vuonna 2010 osa Space Systems/Loral -ryhmää yhdysvaltalaisessa Loral Space & Communications -tietoliikenneyhtiössä.


title: Courier 1B

text: Satelliitin oli kehittänyt U.S. Army Signal Corps, joka rakensi syyskuussa 1958 tuhoutuneen Courier 1A -satelliitin. Courier oli puolestaan jatkoa Project SCORElle, joka oli laukaistu vuonna 1958.


title: Courier 1B

text: Satelliitissa oli 19 000 aurinkokennoa ja se oli ensimmäinen satelliitti joka käytti nikkeli-kadmium-akkuja. Satelliitin tiedonsiirtonopeus oli 55 000 bit/s. Satelliitti joko välitti tai lähetti satelliittiin asennetulta nauhoitukselta Yhdysvaltain presidentin Dwight Eisenhowerin puheen YK:lle.


title: Courier 1B

text: Satelliitti lakkasi toimimasta 17 päivässä. Se lensi noin 1 000 km korkealla radalla. Se laukaistiin Thor-Able-kantoraketilla Cape Canaveralista.


title: Lomavren

text: Lomavren () on romanikieli, jota puhutaan Armeniassa ja Syyriassa. Se on saanut voimakkaita kieliopillisia ja ääntämyksellisiä vaikutteita armenian kielestä. Kielellä oli vuoden 2004 arvion mukaan 50 puhujaa Armeniassa. Syyriassa asuvien puhujien määrää ei tiedetä, mutta se on äärimmäisen uhanlainen ja vaarassa hävitä kokonaan.


title: Yksi lensi yli Marin pesän

text: Yksi lensi yli Marin pesän on Nelosella nähty viihdeohjelma. Ohjelmaa juonsi Mari Perankoski. Mukana olivat myös Kari Hietalahti, Tommi Korpela, Kari Ketonen, Elina Knihtilä, Annu Valonen ja Ilari Johansson. Ohjelma esitettiin 8. syyskuuta - 10. marraskuuta 2010 välisenä aikana.


title: Kuninkaanristi (kunta)

text: Kuninkaanristi eli Romaški () on maalaiskunta Karjalankannaksella Leningradin alueen Käkisalmen piirissä Venäjällä. Kunta sijaitsee Vuoksen eteläisen laskuhaaran varrella, pääosin Suomen entisten Vuokselan, Räisälän ja Sakkolan kuntien alueella.


title: Kuninkaanristi (kunta)

text: Kunnan tärkeimpiä matkalukohteita on Vuoksen ja Suvantojärven välinen Kiviniemenkoski, joka syntyi Vuoksen laskusuuntaa keinotekoisesti muutettaessa vuonna 1857.


title: Kuninkaanristi (kunta)

text: Kunnan keskustaajama on Kuninkaanristi, joka Suomelle kuuluessaan oli Vuokselan kuntaan kuulunut kylä. Yhteensä taajamia on nykyisin 10:


title: Kohdunulkoinen raskaus

text: Kohdunulkoinen raskaus on tila, jossa hedelmöittynyt munasolu kiinnittyy muualle kuin kohtuonteloon. Kohdunulkoisista raskauksista suurin osa sijaitsee munatorvessa, harvoin munasolu saattaa kiinnittyä myös munasarjaan, vatsaontelon pintaan tai kohdun kaulakanavaan. Noin 1–2 % kaikista raskauksista on kohdunulkoisia. Kohdunulkoinen raskaus voi hävitä itsestään, mutta jos näin ei käy, hoitovaihtoehtoina tulevat kyseeseen lääkehoito tai vatsaontelon tähystyksessä tehtävä leikkaus, jossa raskauskudos poistetaan.


title: Kohdunulkoinen raskaus

text: Noin 10%:lla naisista ei ilmene oireita kohdunulkoisessa raskaudessa. Oireet voivat muistuttaa keskenmenoa. Oireina on vaihteleva verinen vuoto ja alavatsan kivut. Pahoinvointia ja rintojen arkuutta voi esiintyä, jotka ovat muutenkin raskauden oireita. Harvinaisessa tilanteessa kohdunulkoinen raskaus kasvaa munatorvessa niin pitkälle, että se puhkeaa ja aiheuttaa voimakkaan vuodon vatsaonteloon ja shokin.


title: Myky

text: Myky on ruokalaji, taikinanyytti tai -pallo, jonka sisään voidaan lisätä täytteitä tai muut ainekset voidaan sekoittaa taikinaan. Myvyt voidaan kypsentää keittämällä, höyryttämällä, hauduttamalla tai paistamalla. Nyytit voivat sisältää esimerkiksi lihaa, kalaa, kasviksia tai makeisia.


title: Myky

text: Kiinalaisessa keittiössä yleisiä mykylajeja ovat "jiaozi" (饺子) ja "wonton" (云吞). Jiaozit koostuvat jauhelihaa ja kasviksia sisältävistä ohuista taikinanyyteistä. Suosittuja täytteitä ovat muun muassa porsaan- ja naudanliha sekä katkaravut ja kalat. Suosittuja täytteitä ovat esimerkiksi porsasta kiinankaalin, ruohosipulin tai katkarapujen ja kasvisten kanssa. Wontonit ovat lihaisampia, ja yleensä ne keitetään kevyessä liemessä tai keitossa. Jiaozit ovat suositumpia pohjoisessa Kiinassa, kun taas wontonit kuuluvat enemmän eteläkiinalaiseen keittiöön.


title: Myky

text: Mykyjä syödään yleisesti myös Keski-Euroopassa, muun muassa Puolassa ja Tšekissä.


title: Höyryttäminen

text: Höyryttäminen on ruoan kypsentämistä vesihöyryssä. Höyryttämisen voi tehdä paineettomasti tai paineessa. Paineeton kypsytys tapahtuu 100 celsiusasteessa kerroskattilassa eli höyrykattilassa reiällisessä astiassa kiehuvan veden yläpuolella, tai tavallisessa kattilassa kannella peitetyllä reiällisellä höyrytysalustalla. Painehöyrytys on nopeampi menetelmä, ja sitä käytetään yleensä laitoskeittiöissä. Painekypsytys tapahtuu painekattilan tai painekaapin reiällisessä astiassa 110–200 celsiusasteessa.


title: Höyryttäminen

text: Veteen voidaan lisätä aromiaineita, jotka antavat höyrytettävään ruokaan makua. Kasvisten, siementen, suurimoiden, kalan ja kanan rakenne, väri, maku ja ravintoaineet säilyvät höyrytettäessä paremmin kuin keitettäessä.


title: Go Off!

text: Go Off! on Cacophonyn toinen studioalbumi, joka on julkaistu vuonna 1988.


title: Scenes

text: Scenes on Marty Friedmanin toinen sooloalbumi, joka julkaistiin vuonna 1992.


title: Scenes

text: Kaikki kappaleet kirjoittanut Marty Friedman.


title: Anja Coleby

text: Anja Coleby (s. 30. syyskuuta 1971 Sydney, Australia) on australialainen näyttelijä, malli, toimittaja ja televisiotuottaja.


title: Anja Coleby

text: Anja Coleby syntyi ja kasvoi Sydneyssä, Australiassa. Hän suoritti journalismin tutkinnon yliopistossa New South Walesissa. Hän valmistui myös luonnontieteilijäksi yliopistossa Sydneyssä ja työskenteli tutkijana National Geographicissa.


title: Anja Coleby

text: Coleby on esiintynyt useissa yhdysvaltalaisissa ja australialaisissa televisiosarjoissa. Televisiosarjassa "Flipper" hän näytteli Holly Myersia. Hän esiintyi vierailevana näyttelijänä australialaisissa sarjoissa "Sydneyn satamapoliisit" (1997) ja "Ensiapuosasto" (2002). Hän esiintyi myös yhdysvaltalaisten tieteissarjojen "Kadonnut maailma" (2000), "BeastMaster" (2001) ja "Farscape" (2002) yksittäisissä jaksoissa. Coleby näytteli myös rooleja elokuvissa "Vihollinen housuissani" (1996) ja "Jäljittäjä" (2001).


title: Anja Coleby

text: Coleby esiintyy edelleen Australian televisiossa. Hän on tuottajana ja toimittajana ABC Televisionin tiedeohjelmassa "Catalyst", jota hän on tehnyt vuodesta 2006. Colebyn videoissa esiintyy useita eri aiheita, kuten lääketiede, luonto, tekniikka ja koulutus.


title: Anja Coleby

text: Colebyn isä on näyttelijä Robert Coleby ja hänen veljensä on näyttelijä Conrad Coleby. Hänen isänsä on brittiläinen ja äiti ruotsalainen. Vuonna 2005 hän vaihtoi sukunimensä Tayloriksi.


title: Panasonic Lumix DMC-GF2

text: Panasonic Lumix DMC-GF2 on Panasonicin Micro Four Thirds Lumix G-sarjaan kuuluvan GF1:n pienempi seuraaja. GF1:een verrattuna GF2 kykenee tallentamaan 1080i-videota ja käyttämään Panasonicin kolmiulotteisen kuvaamisen mahdollistavia stereo-objektiiveja. Muuten kamerat ovat ominaisuuksiltaan toisiaan vastaavia. GF2:ssa on kosketusnäyttö kuten G2- ja G10-kameroissa. GF1 ja GF2 pystyvät käyttämään samaa elektronista etsintä.


title: Unohtumattomat (Metro-tytöt)

text: Unohtumattomat on Finnlevyn vuonna 1979 julkaisema monofoninen kokoelma-albumi Metro-tyttöjen tuotannosta vuosilta 1953–1960. Kappaleella "Mummon kaappikello" laulaa myös Matti Louhivuori.


title: Unohtumattomat (Metro-tytöt)

text: Levyn esittelytekstin on tehnyt Unto Torniainen. Siinä hän nostaa esiin muutamia yhtyeen suosituimpia kappaleita: "Äidin syntymäpäivä", "Ethän minua unhoita" ja "Hiljainen kylätie". Hän siteeraa myös Tanssimusiikin vuosikirjaa vuodelta 1960: "Ilman Metro-tyttöjä olisi viihdemusiikissamme suuri vajaus".


title: Unohtumattomat (Metro-tytöt)

text: A-puoli


title: Unohtumattomat (Metro-tytöt)

text:
1. Rakasta, kärsi ja unhoita – 2:49
2. Ethän minua unhoita – 3:05
3. Mummon kaappikello – 3:08
4. Pyynikki valssi – 2:37
5. Hiljainen kylätie – 2:52
6. Murtunut elämä – 3:16


title: Unohtumattomat (Metro-tytöt)

text: B-puoli


title: Unohtumattomat (Metro-tytöt)

text:
1. Leskiäidin tyttäret – 2:49
2. Äidin syntymäpäivä – 2:30
3. Tosca – 3:04
4. Kaunis pesijätär – Les Lavandieres Du Portugal – 2:38
5. Surujen kitara – Johnny Guitar – 3:00
6. Kesäilta – 3:20


title: Unohtumattomat (Metro-tytöt)

text: Metro-tytöt LP "Unohtumattomat" (Finnlevy FL 3517, 1979)


title: 16 Great Hits (Jackie Wilson)

text: 16 Great Hits on kokoelma-albumi yhdysvaltalaisen rhythm and blues –laulaja Jackie Wilsonin tuotannosta. Levy on julkaistu Streetlife-levymerkillä ja se on valmistettu Länsi-Saksassa.


title: 16 Great Hits (Jackie Wilson)

text: A-puoliB-puoliLevyn tuotannossa on tapahtunut joku kömmähdys, sillä levyetiketissä on otsikkona 20 Greatest Hits, ja siinä luetellaan neljä ylimääräistä kappaletta, joita ei siis levyllä kuulla:Lisäksi osa kappaleista on ilman tekijätietoja.


title: 16 Great Hits (Jackie Wilson)

text: Jackie Wilson LP "16 Great Hits" (Streetlife 2262224)


title: Bob Boughner

text: Bob Boughner (s. 8. maaliskuuta 1971 Windsor, Ontario, Kanada) on kanadalainen jääkiekkovalmentaja ja entinen jääkiekkoilija, pelipaikaltaan puolustaja. Hän on toiminut kaudesta alkaen NHL-seura Columbus Blue Jacketsin apuvalmentajana.


title: Bob Boughner

text: Ennen ammattilaisuraansa Boughner pelasi vuodet 1988–1991 Sault Ste. Marie Greyhoundsissa OHL-juniorisarjassa. Vuonna 1991 hän toimi Greyhoundsin kapteenina seuran voittaessa OHL:n mestaruuden. Hän sai NHL-varauksen, kun Detroit Red Wings varasi hänet numerolla 32 toisella kierroksella, ja aloitti ammattilaisuransa vuonna 1991. Hän pelasi vuodet 1991–1994 Red Wingsin farmiseuroissa, ensimmäisen vuoden pääasiassa Toledo Stormissa ECHL:ssä ja seuraavat kaksi Adirondack Red Wingsissä AHL:ssä. Kesäkuussa 1994 Boughner teki vapaana pelaajana sopimuksen Florida Panthersin kanssa, mutta hän ei edustanut myöskään Panthersia NHL:ssä. Hän pelasi kauden 1994–1995 Cincinnati Cyclonesissa IHL:ssä ja kauden 1995–1996 alun Carolina Monarchsissa AHL:ssä.


title: Bob Boughner

text: Boughner siirtyi helmikuussa 1996 Buffalo Sabresiin vaihdossa kolmannen kierroksen varausoikeuteen . Tämän jälkeen hän pelasi kymmenen kautta vakituisesti NHL:ssä. Sabresissä hän pelasi kolme kautta, kaudesta kauteen , minkä jälkeen hän siirtyi kesäkuussa 1998 laajennusvaraustilaisuuden kautta silloiseen tulokasseuraan Nashville Predatorsiin. Maaliskuussa 2000 hän siirtyi Pittsburgh Penguinsiin pelaajakaupassa, jossa Predators sai vaihdossa Pavel Skrbekin, ja hän edusti seuraa kauden loppuun. Heinäkuussa 2001 hän siirtyi vapaana pelaajana Calgary Flamesiin, jota hän edusti kaksi kautta. Hän jakoi kauden lopulla Flamesin kapteenin tehtävän Craig Conroyn kanssa. Heinäkuussa 2003 Boughner siirtyi Flamesistä Carolina Hurricanesiin vaihdossa kahteen varausvuoroon ja helmikuussa 2004 Hurricanesista Colorado Avalancheen vaihdossa Chris Baheniin ja kahteen varausvuoroon. Hän edusti Avalanchea NHL-uransa loppuun, viimeisenä kautenaan kausi . Työsulun peruuttamalla kaudella hän ei pelannut missään joukkueessa.


title: Bob Boughner

text: Boughner oli rooliltaan puolustava puolustaja. Hän pelasi NHL-urallaan 630 runkosarjaottelua, joissa hän teki 72 tehopistettä, 15 maalia ja 57 syöttöpistettä. Hän pelasi myös 65 pudotuspeliottelua, joissa hän teki 12 tehopistettä, kaikki syöttöpisteitä. Hän ei pelannut urallaan Stanley Cupin loppuotteluissa, mutta pääsi lähimmäksi kausina 1997–1998 ja 2000–2001, joina hänen edustamansa seurat, Buffalo Sabres ja Pittsburgh Penguins, pääsivät NHL:n itäisen konferenssin loppuotteluihin. Lempinimen Boogieman saanut Boughner tappeli usein NHL-kaukalossa, etenkin uransa alkupuolella. Hän tappeli NHL:n runkosarjassa yhteensä 106 kertaa ja NHL:n pudotuspeleissä kolme kertaa. Jäähyminuutteja hänelle kertyi runkosarjassa yhteensä 1382 ja pudotuspeleissä 67.


title: Bob Boughner

text: Boughner toimi vuosina 2003–2006 NHL:n pelaajayhdistyksen (NHLPA) varapuheenjohtajana.


title: Bob Boughner

text: Pelaajauransa jälkeen Boughner on toiminut jääkiekkovalmentajana. Hän toimi vuosina 2006–2010 neljä kautta OHL-seura Windsor Spitfiresin päävalmentajana ja valmensi seuran kausina 2008–2009 ja 2009–2010 sekä OHL:n että Memorial Cup -turnauksen mestariksi. Hänet nimettiin kausina 2007–2008 ja 2008–2009 sekä OHL:n että Canadian Hockey Leaguen vuoden valmentajaksi. Hän on toiminut kaudesta 2010–2011 alkaen NHL-seura Columbues Blue Jacketsin apuvalmentajana Scott Arnielin ollessa päävalmentaja.


title: Bob Boughner

text: Paitsi valmentajana, Boughner on toiminut myös Windsor Spitfiresin puheenjohtajana. Hän johti omistajaryhmää, joka osti seuran helmikuussa 2006. Boughner jatkoi Spitfiresin puheenjohtajana myös NHL-valmentajaksi siirtymisensä jälkeen.


title: Bob Boughner

text: Boughner on naimisissa ja hänellä on neljä lasta, kolme tytärtä ja poika.


title: Take Me to the Mardi Gras

text: Take Me to the Mardi Gras on yhdysvaltalaisen laulaja-lauluntekijä Paul Simonin kappale ja single vuodelta 1973. Singlen molemmat kappaleet ovat Simonin tekemiä ja ne ovat albumilta "There Goes Rhymin' Simon". Albumia onkin esitelty singlen suojakuoren kääntöpuolella. Kappaleet ovat myös Simonin vuoden 1977 kokoelmalevyllä "Greatest Hits, Etc."


title: Take Me to the Mardi Gras

text:
Kappaleiden julkaisija on Charing Cross Music, Inc.
Kääntöpuolen kappaletta on versioinut muun muassa Annie Lennox albumillaan Medusa.


title: Last Fair Deal Gone Down

text: Last Fair Deal Gone Down on metalliyhtye Katatonian viides albumi, joka julkaistiin vuonna 2001.


title: Last Fair Deal Gone Down

text: Kaikki kappaleet säveltänyt Anders Nyström sekä sanoittanut Jonas Renkse, ellei toisin mainittu.


title: The Great Cold Distance

text: The Great Cold Distance on Katatonian seitsemäs studioalbumi, joka julkaistiin 13. maaliskuuta 2006. Albumi äänitettiin ja miksattiin Örebrossa Fascination Street -studiolla. Albumista julkaistiin vuonna 2007 maaliskuussa uusintapainos "5.1 Mix Special Edition", jossa on kaksi bonusraitaa sekä toisella levyllä 5.1 surround versio.


title: The Great Cold Distance

text: Albumi nousi Suomen virallisen listan sijalle 8.


title: The Great Cold Distance

text: Kaikki kappaleet säveltänyt Anders Nyström ja Jonas Renkse sekä sanoittanut Renkse, ellei toisin mainita.


title: The Great Cold Distance

text: Erikoisversion bonuskappaleet


title: The Great Cold Distance

text: Erikoisversion levy 2, Audio-DVD


title: Medusa (Annie Lennox)

text: Medusa on laulaja Annie Lennoxin toinen studioalbumi vuodelta 1995. Sen on kustantanut BMG-levy-yhtiö ja tuottanut Stephen Lipson. Levyn on äänittänyt ja miksannut Heff Moraes The Aquarium –studiossa. Esituotannosta on vastannut Marius De Vries.


title: Medusa (Annie Lennox)

text: Levykannen tekstissä Lennox kertoo valinneensa muiden aikaisemmin levyttämät kappaleet tälle levylleen pikemminkin vaistomaisen mieltymyksensä kuin jonkin teeman perusteella. Hän omistaa levyn perheelleen.


title: Medusa (Annie Lennox)

text: Levykannen on suunnitellut Laurence Stevens ja valokuvan on ottanut Bettina Rheims.


title: Medusa (Annie Lennox)

text:
Annie Lennoxin managerina on toiminut Simon Fuller yhtiöstä 19 Management Limited.
A-puoli


title: Medusa (Annie Lennox)

text:
1. No More "I Love You's" – 4:51
2. Take Me to the River – 3:31
3. A Whiter Shade of Pale – 5:17
4. Don’t Let It Bring You Down – 3:36
5. Train in Vain – 4:38
6. I Can’t Get Next to You – 3:09


title: Medusa (Annie Lennox)

text: B-puoli


title: Medusa (Annie Lennox)

text:
1. Downtown Lights – 6:42
2. Thin Line Between Love and Hate – 5:53
3. Waiting in Vain – 5:40
4. Something So Right – 3:54Lisäksi mukana ovat


title: Medusa (Annie Lennox)

text: Kiitoksissa on mainittu Steve ja Heff, Simon ja Catri, Marius, Anne Dudley, levyllä soittavat muusikot, 19 Managementin, The Aquariumin, RCA UK:n ja BMG:n henkilöstö, Clive Davis ja muut USA:n Arista Recordsissa, Jack Rovenor, Laurence Stevens, Joe Dyer, Cathy Hood ja muut Partizan-yhtiössä, Peter-John Vettese, Danny D, Steve Sidelynk, David Field, Mike McCormack, Steven Howard, Ian Silvester, Ian Cooper, Robert Andrews, Paul Ward, Al Stone, Andy Stinson, Charles Bradbrook, Chucho Merchan, Keith Le Blanc, Pete Glennister, John Giblin, Mark Blagden, Tony Fernandez, Ima Ribalaiga Briones ja Jose Obregon.


title: Medusa (Annie Lennox)

text: Annie Lennox MC "Medusa" (BMG 74321 25717 4, 1995)


title: Garland

text: Garland voi tarkoittaa muun muassa seuraavia:


title: WTA Tournament of Champions

text: WTA Tournament of Champions oli vuosina 2009–2014 naisten tenniskauden viimeinen turnaus. Turnaus korvasi aiemman Balilla pelatun Commonwealth Bank Tennis Classic -turnauksen


title: WTA Tournament of Champions

text: Turnaus kisattiin ensimmäisen kerran Balilla, Indonesiassa marraskuussa vuonna 2009. Ensimmäisenä vuonna turnauksessa pelasi yhteensä kaksitoista pelaajaa: WTA-kiertueen parhaimmisto ja seuraavan sukupolven mestarit. Ensimmäisessä turnauksessa oli neljä lohkoa, joista jokaisessa pelasi kolme pelaajaa, ja jokaisesta lohkosta voittajat pääsivät välieriin. Vuoden 2009 turnaukseen valittiin kymmenen parhaiten rankattua pelaajaa niistä, jotka olivat voittaneet vuoden aikana vähintään yhden WTA International -turnauksen, ja jotka eivät olleet mukana WTA Tour Championships -turnauksessa. Kaksi pelaajaa pääsi turnaukseen myös villillä kortilla.


title: WTA Tournament of Champions

text: Turnauksen toisella kerralla, vuonna 2010 oli mukana kahdeksan pelaajaa, tällä kertaa ilman lohkoja. Turnaus alkoi pelaajien osalta puolivälieristä, josta voittaja pääsi välieriin, ja välierien voittajat finaaliin. Välierien häviäjät puolestaan pääsivät taistelemaan turnauksen kolmannesta sijasta. Vuonna 2010 turnaukseen pääsi kahdeksan parhaiten rankattua pelaajaa, jotka eivät osallistuneet WTA Tour Championships -turnauksen kaksinpeliin, ja jotka olivat voittaneet vähintään yhden WTA International -tason turnauksen. Lisäksi kaksi pelaajaa pääsi turnaukseen villillä kortilla.


title: WTA Tournament of Champions

text: Turnaus järjestettiin Balilla vuoteen 2011 asti. Vuosina 2012–2014 se pelattiin Bulgarian Sofiassa.


title: WTA Tournament of Champions

text: Vuodesta 2015 lähtien WTA Tournament of Championsin korvaa WTA Elite Trophy.


title: Garth

text: Garth tarkoittaa muun muassa seuraavia:


title: Norsunluurannikon sisällissota

text: Norsunluurannikon sisällissota oli sisällissota Norsunluurannikolla, joka alkoi 19. syyskuuta vuonna 2002. Osa armeijasta nousi kapinaan presidentti Laurent Gbagboa vastaan. Kapinalliset muodostivat liittouman nimeltä Forces nouvelles de Côte d'Ivoire, 'Norsunluurannikon uudet sotavoimat' FNCI tai FN. Vaikkakin suurin osa taisteluista oli ohitse loppuvuodesta 2004, maa pysyi jakautuneena kahdeksi.


title: Norsunluurannikon sisällissota

text: Kapinalliset pitivät valtaa pohjoisessa ja hallitus etelässä. Ranskalaisia joukkoja ja YK:n rauhanturvaajia tuotiin Norsunluurannikolle avuksi tilanteen ratkaisemiseksi. Vihamielisyys kasvoi ja ulkomaisiin joukkoihin sekä siviileihin kohdistuneet iskut kasvoivat.


title: Norsunluurannikon sisällissota

text: Vuonna 2007 hallitus julisti sodan olevan ohi, mutta avustustyöntekijät raportoivat edelleen väkivaltaisuuksista. Vuonna 2009 kapinalliset luovuttivat pohjoisen 10 aluetta siviilihallinnolle.


title: Brett Camerota

text: Brett Camerota (s. 9. tammikuuta 1985 Salt Lake City, Utah) on yhdysvaltalainen yhdistetyn hiihtäjä. Nykyisin Camerota asuu Park Cityssä Utahissa. Hänen kaksoisveljensä Eric Camerota kilpaili myös yhdistetyssä.


title: Brett Camerota

text: Yhdistetyn maailmancupissa Camerota kilpaili ensimmäisen kerran Seefeldissä 29. tammikuuta 2006, sijoittuen sijalle 28. Hänen paras sijoituksensa maailmancupissa on 18. sija Ramsaun kisasta joulukuulta 2009.


title: Brett Camerota

text: Vancouverin olympialaisissa hän otti Yhdysvaltain viestijoukkueessa hopeaa.


title: Brett Camerota

text: Camerota lopetti uransa yhdistetyn hiihtäjänä loppuvuonna 2010.


title: Berkeleyn mafia

text: Berkeleyn mafia oli termi ryhmälle Yhdysvalloissa koulutetuille indonesialaisille taloustieteilijöitä, joiden voimanponnistukset toivat Indonesian takaisin kamalista taloudellisista olosuhteista ja nälänhädän reunalta 1950-luvulla. Heidät nimitettiin virkoihinsa 'New Order' -hallinnon varhaisessa vaiheessa Seurasi lähes kolmen vuosikymmenen talouskasvu. Heidän voimanponnistuksensa myös saivat alkuun pitkän Yhdysvaltain ja Indonesian välisen strategisen yhteistyön, joka oli tärkeä Kylmän sodan aikana. Indonesialainen kirja "Mafia Berkeley" opetti Budiono ja Dorojatun Kuntcorojakti (molemmat termit ovat indonesialaisia) miehinä, joihin tämä termi viittaa.


title: Berkeleyn mafia

text: 1940-luvun puolivälissä taloustietelijät, joista tuli Berkeleyn mafia, olivat opiskelijoita Indonesian yliopiston (FEUI) taloustieteen laitoksella. Tiedekunnan johtaja oli ekonomosti Sumitro Djojohadikusumo, joka oli ollut hallituksen kauppaministerinä sekä valtionvarainministerinä. Sumitronin, joka oli ainoa opettaja taloustieteen tohtorin tutkinnolla, piti kääntyä ulkomaisten luennoitsijoiden Hollannista sekä muiden tiedekuntien luennoitsijoiden puoleen avustaakseen opiskelijoiden koulutusta FEUI:ssa. Kun jännitys Indonesian ja Alankomaiden hallituksen välillä Länsi-Irianista (nykyisin Länsi-Papua) kasvoi hollantilaiset luennoitsijat alkoivat jättää maata taakseen. Sumitro kääntyi Fordin säätiön puoleen saadakseen apua. Fordin säätiö aloitti prosessin, jossa FEUI:n opiskelijat valittiin ulkomaisiin opintoihin Kalifornian yliopistoon Berkeleyhin. Fordin säätiö teki joitain esivalmisteluita, ja ulkomaisten opintojen ohjelma alkoi 1957. 1960-luvun alussa kaikki opiskelijat, jotka oltiin lähetetty ulkomaille olivat kotiutuneet Kalifornian yliopistosta ja olivat alkaneet ottaa virkoja luennoitsijoina armeijan joukoissa ja Command Collegessa (SESKOAD).


title: Berkeleyn mafia

text:
Vuonna 1966 kenraali Suharto otti haltuuna toimeenpanovallan Indonesiassa presidentti Sukarnolta. Vaikka hänestä ei tullut presidenttiä vielä kahteen vuoteen, Suharto aloitti säätämään perusteita, joista tulisi New Order -hallinto. Loppuvuodesta 1966 Suharto piti SESKOAD:ssa seminaarin, jossa keskusteltiin taloudellisista ja poliittisista asioista ja miten New Order tulisi lähestymään näitä ongelmia. FEUI:n taloustieteilijät, johtajanaan Widjojo Nitisastro, ilmoittautuivat seminaariin. Seminaarin aikana taloustieteilijät esittelivät ideoitaan ja poliittisia suosituksia. Esitelmät vaikuttivat Suhartoon, joka välittömästi sääti heidät tekemään yhteistyötä taloustieteen ja rahoituksen saralla. Kolmas elokuuta 1966, heidän neuvostaan, Suharto julkaisi ohjelman Indonesian talouden vakauttamiseksi ja kuntouttamiseksi. Vaiktus oli välitön. Sukarnon presidenttiyden jälkeen inflaatio väheni vuoden 1966 650 % piikistä 13 % vuoteen 1969 mennessä.
Ohjelma aloitti myös maan infrasktruurin parantaamisen ja maanviljelyn kehittämisen. Kun Suharto viimeinkin tuli presidentiksi vuonna 1968, Berkeleyn mafia palkittiin ministeripaikoilla Suharton valtioneuvostossa. Näiltä paikoilta Berkeley mafia onnistui vaikuttamaan talouspolitiikkaan ja ohjaamaan Indonesia ennennäkemättömälle talouskasvulle.


title: Berkeleyn mafia

text:
Berkeleyn mafian liberaali lähestymistapa talouteen ei ollut kaikkien mieleen. New Orderin sisällä he ottivat yhteen opposition kanssa. Kenraaleiden kuten Ali Murtopon, Ibnu Sutowon ja Ali Sadikinin lähestymistapa talouteen oli enemmän talousnationalistinen luonteeltaan. 1970-luvun puolivälin öljyboomin alussa Suharto tuli kallistuneeksi talousnationalistien taakse ja sen seurauksena Berkeley mafian valta väheni.
Suharto kääntyi Berkeleyn mafian kannalle uudelleen 1980-luvun puolivälissä, kun öljyn hinta alkoi laskea ja sen mukana myös Indonesian talous. Berkeleyn mafia johti liberalisaatiota, deregulaatiota ja sen lopputuloksena Indonesian talous kasvoi uudelleen.
Jälleen kerran Indonesian talous alkoi kasvaa ja jälleen kerran Berkeleyn mafia kohtasi poliittisen opposition. Tällä kertaa heidän vastustajansa olivat Sudharmono ja Ginanjar Kartasasmita, jotka puolustivat talousnationalismia, sekä B. J. Habibie, joka halusi teknologia-keskittynyttä talouskehitystä. Kuten aikaisemmin, Suharto kääntyi talousnationalistien kantaan ja Berkeleyn mafian valta heikkeni. Kuitenkin, he jotakuinkin säilyttivät vaikutuksensa hallituksessa, koska Widjojo pysyi hallituksen taloudellisena neuvonantajana.


title: Berkeleyn mafia

text: Berkeleyn mafian ulkopuolelta ainoastaan Widjojo jatkoi vaikuttamistaan hallintoon Indonesian uudelleenmuodostamisen aikaan tullen presidenttien taloudelliseksi neuvonantajaksi Habibielle, Wahidille, ja Megawatille.


title: Berkeleyn mafia

text: Berkeley mafian jäsenet ovat:


title: Eduard Zeller

text: Eduard Gottlob Zeller (22. tammikuuta 1814, Kleinbottwar – 19. maaliskuuta 1908, Stuttgart) on saksalainen filosofian historian kirjoittaja ja Tübingenin koulukuntaa edustava teologi. Zeller suoritti opintonsa Tübingenin yliopistossa ja sai siellä ollessaan vaikutteita Hegeliltä. Hän toimi aluksi pitkään teologisen tiedekunnan opetustehtävissä, mutta riitauduttuaan pappispuolueen kanssa hän vaihtoi filosofian tiedekuntaan, jossa toimi professorina eläkkeelle vetäytymiseensä asti.


title: Eduard Zeller

text: Eduard Zeller oli yksi sittemmin merkittäväksi muodostuneen teologisen aikakauskirjan "Theologische Jahrbücher" perustajista. Hän kirjoitti useita teologian alan teoksia ja julkaisi kolme kokoelmaa esseitä filosofiasta. Tärkeimmäksi on kuitenkin muodostunut hänen uransa filosofian historian tutkijana ja hänen uraauurtava teoksensa "Die Philosophie der Griechen in ihrer geschichtlichen Entwicklung", joka ilmestyi alun perin vuosina 1844–1852. Zeller jatkoi tämän kreikkalaisen filosofian historiaa kartoittavan teoksensa kehittelyä ja laajensi sitä uudemman tutkimuksen valossa aina vuoteen 1902, jolloin sen viimeisin versio ilmestyi. Tässä teoksessa Zeller käytti yhtenä ensimmäisistä ilmaisua ”übermensch” eli yli-ihminen, jota Nietzsche käytti myöhemmin adjektiivina: "..."so kann die Glückseligkeit, welche in ihr besteht, auch als eine übermenschliche, die Glückseligkeit der ethischen Tugend dagegen als das eigenthümlich menschliche Gut bezeichnet werden.""


title: Hyrynsalmen kirkko

text: Hyrynsalmen kirkko on Hyrynsalmen seurakunnan kirkko, joka sijaitsee Hyrynsalmen kunnan kirkonkylässä. Kirkko on yksi harvoista kirkonkylän rakennuksista, joka säilyi saksalaisten joukkojen polttaessa Hyrynsalmen kirkonkylän Lapin sodassa. Kirkko erillisine kellotapuleineen kuuluu Museoviraston Suomen valtakunnallisesti merkittävien rakennettujen kulttuuriympäristöjen luetteloon yhtenä 1700-luvun lopun merkittävimmistä puukirkoista.


title: Hyrynsalmen kirkko

text: Hyrynsalmen kirkko on tasavartinen ristikirkko, jonka ristikeskuksesta nousee kahdeksankulmainen kellotorni. Koska kirkon rakenteet eivät kestäneet kellojen painoa näitä soitettessa, rakennettiin kirkon viereen erillinen kellotapuli vuonna 1840. Puusta rakennettu kirkko on pohjalaisen kirkonrakentaja Jacob Rijfin suunnittelema ja rakentama. Kellotapulin on rakentanut Jaakko Kuorikoski.


title: Hyrynsalmen kirkko

text: Oululaisen taiteilijan Johan Gustav Hedmanin maalaama alttaritaulu "Vapahtaja ristillä" on vuodelta 1830.


title: Hyrynsalmen kirkko

text: Talvisodan aikana kirkkoa käytettiin Suomussalmen taisteluissa kaatuneiden kokoamispaikkana.


title: Ruskolakkinäpsy

text: Ruskolakkinäpsy ("Poecilotriccus ruficeps") on Etelä-Amerikassa tavattava napsijoihin kuuluva varpuslintu.


title: Ruskolakkinäpsy

text: Kooltaan ruskolakkinäpsy on noin 10 cm. Lajin päälaki ja naama on väriltään punaruskeat ja niska on musta ja valkoinen. Selästään ja siivistään lintu on oliivinvihreä. Siivet ovat väriltään mustat ja niissä on kaksi keltaista juovaa. Ruskolakkinäpsyn kurkku on harmahtavan valkoinen ja vatsa on väriltään keltainen.


title: Ruskolakkinäpsy

text: Ruskolakkinäpsyä tavataan Andeilta Kolumbiasta, Venezuelasta, Ecuadorista ja Perusta. Linnun elinympäristöä ovat pensaikkoiset laitumet ja metsien reunamaat. Lajin elinympäristöt sijaitsevat yleensä 1 600–2 700 metrin korkeudella merenpinnasta.


title: Ruskolakkinäpsy

text: Ruskolakkinäpsyt liikkuvat yleensä yksin tai pareittain, joskus myös isommissa ryhmissä. Ravintonsa linnut napsivat lehdiltä. Ruskolakkinäpsyn pesimäkausi kestää Andien itäosissa maaliskuulta syyskuulle.


title: Muotinäytös

text: Muotinäytös on tilaisuus, jossa mallit esittelevät uusimpia muotivaatteita. He kävelevät yleensä pitkää lavaa pitkin ja poseeravat lavan päässä. Joskus muotinäytöksissä voi esiintyä myös yhtyeitä. Muotinäytöksessa voi esiintyä myös lapsia ja teinejä.


title: Coffee Party USA

text: Coffee Party USA eli Yhdysvaltain kahvikutsuliike on löyhä poliittinen liike, joka on syntynyt vastavetona valtion valtaa ja verotusta vastustavalle teekutsuliikkeelle. Kahvikutsuliikkeen ajatus on se ettei hallitus ole kansalaisten vihollinen vaan yhteisen tahdon ilmaus, jolloin kansalaisten on osallistuttava demokratian avulla hallituksen toimintaan, jotta voitaisiin kohdata Yhdysvalloille vastaan tulevat haasteet. Liikkeen slogan on "Wake Up and Stand Up" - herää ja pysy pystyssä.


title: Coffee Party USA

text: Liikkeen perustivat poliittiset aktivistit ja dokumenttifilmien tekijät Annabel Park ja Eric Byler 26. tammikuuta 2010. Ensimmäinen kahvikutsupäivä pidettiin 13. maaliskuuta 2010.


title: Ternana Calcio

text: Ternana Calcio on vuonna 1925 perustettu italialainen jalkapalloseura Ternistä. Ternana pelaa Italian toiseksi ylimmällä sarjatasolla, Serie B:ssä. Pääsarjatasolla, Serie A:ssa, seura pelasi viimeksi kaudella 1974–1975.


title: Ternana Calcio

text: Vuonna 1972 Ternana voitti Serie B:n ja nousi ensimmäistä kertaa Italian pääsarjatasolle, Serie A:han. Seuraavaksi kaudeksi joukkue putosi takaisin Serie B:hen, mutta yhden kauden jälkeen palasi Serie A:han. Tämän jälkeen seura putosi uudelleen Serie B:hen, eikä ole enää pääsarjatasolle noussut. Kauden 2005–2006 päätteeksi se putosi Serie B:stäkin, mutta palasi takaisin kakkostasolle kaudeksi 2012–2013.


title: I Ride an Old Paint

text: I Ride an Old Paint on perinteinen cowboy-laulu 1800-luvulta. Sen levytti 7. heinäkuuta 1941 Almanac Singers, johon kuuluivat Woody Guthrie, Lee Hays, Millard Lampell ja Pete Seeger. Tuottajana oli Alan Lomax ja äänityspaikkana New Yorkin Reeves Sound Studios. Laulu päätyi yhtyeen LP-levylle "Sod-Buster Ballads" (General Album G-21). Se on kuultavissa myös Woody Guthrien kokoelmalevyllä "The Collection", joka kuuluu American Folk -sarjaan ja jonka on julkaissut vuonna 2001 EMI Plus (Europe) B.V. sarjanumerolla 724357632621. Laulun kesto on 2:32.


title: I Ride an Old Paint

text: Lauluun on suomenkieliset sanat tehnyt Sauvo Puhtila ja tämän version nimi on "Vanha ratsuni". Laulun sanat ja nuotit on julkaistu Erkki Pohjolan ja Egil Cederlöfin kirjassa "Musiikin maailma – Musica III".


title: Rye (Englanti)

text: Rye on kunta East Sussexissa, Englannissa. Se sijaitsee noin kolmen kilometrin päässä merenrannasta Rother-, Tillingham- ja Bredejoen yhtymäkohdassa. Rye oli melkein kokonaan meren ympäröimä Keskiajalla, jolloin se oli Cinque Ports -liiton tärkeä jäsen.


title: Rye (Englanti)

text: Rye on virallisesti hallintopitäjä, mutta historiallisine juurineen sillä on kunnan asema. Historiansa aikana, meriyhteytensä ansiosta, kunta on tarjonnut laivoja kuninkaan palvelukseen sodan aikana. 1700- ja 1800-luvuilla siellä esiintyi myös salakuljetusta.


title: Rye (Englanti)

text: Muun muassa historiansa ansiosta Rye on yksi alueen turistikohteista ja osa kunnan taloudesta perustuukin siihen: kunnassa on muutama hotelli, hostelli ja Bed & Breakfast -paikka, teehuoneita sekä ravintoloita ja muita huvituksia. Kunnassa on myös pieni kalastuslaivue ja sen satamassa on tilaa huvijahdeille ja muille veneille.


title: Rye (Englanti)

text: Ryessä järjestetään vuosittain festivaaleja, kuten helmikuisin järjestettävä "Rye Bay Scallops Festival" ja syyskuinen, kaksi viikkoa kestävä "Arts Festival".


title: Rye (Englanti)

text: Rye sijaitsee kohdassa, missä Wealdin hiekkakivimaa saavuttaa rannikon. Keskiaikainen rannikkolinja ja sen iso lahti sallivat laivojen tulon satamaan. Silloin Rotherjoki laski mereen Romneyssä. 1200-luvulla Englannin kanaalin myrskyt toivat suuria määriä soraa rannikolle, mikä esti pääsyn satamaan. Myös Rotherjoen suunta on muuttunut vuosisatojen aikana niin, että nykyään Rye sijaitsee Rotherjoen, sekä Tillingham- ja Bredejokien yhtymäkohdassa. Tillingham ja Brede muodostavat myös osan Royal Military Canalista Winchelsean ja Iden Lockin välissä.


title: Rye (Englanti)

text: Ryessä on yksi ala-aste, Rye Primary, joka korvasi Tilling Green Infant School- ja Freda Gardham Community School -ala-asteet. Rye Primaryn alkuperäinen sijainti oli lähellä rautatien ylityskohtaa, mutta nykyään se sijaitsee Ryen yläasteen, Rye Collegen, vieressä.


title: Rye (Englanti)

text: 1700-luvun lopussa Rye yhdistettiin Turnpike Trust -nimiseen tiestöön, joista yksi, Flimwell Turnpike, vei Lontooseen ja toinen Hastingsista Ryen kunnan läpi. Nykyisin nämä tiet ovat nimeltään A268 ja A259. 1980- ja 1990-luvuilla esitettiin, että A259 kiertäisi Ryen ympäri, mutta suunnitelmat saivat aikaan paikallista vastarintaa.


title: Rye (Englanti)

text: Dover-Hastings-linjan lisäksi Ryestä kulkee muutamia linja-autoja Ryen ja muiden kylien ja kaupunkien, kuten Tenterdenin ja Hastingsin, välillä.


title: Rye (Englanti)

text: Ryessä on myös rautatieasema, josta pääsee muun muassa Brightonin kautta Ashfordiin ja Eastbournen tai Lewesin kautta Gatwickin lentokentälle. Se yhdistyy myös Pariisin Gare du Nord -rautatieasemalle kulkevaan Eurostar-palveluun sekä uuteen Class 395:teen, jolla pääsee Lontoon St Pancrasin rautatieasemalle.


title: Rye (Englanti)

text: Rye on toiminut vuosisatojen aikana laivastotukikohtana, tavara- ja kalastussatamana, maatalouden keskuksena ja kauppapaikkana. Nykyään osa kunnan taloudesta on riippuvainen turismista ja siellä käykin turisteja ympäri maailmaa. Ryen vanha osa kunnan entisine muureineen tarjoaa laajan valikoiman antiikki- ja lahjatavarakauppoja, taidegallerioita ja ravintoloita. Viimeisen sodan jälkeen Ryestä on tullut kuuluisa keramiikastaan.


title: Rye (Englanti)

text: Ryen satama on vielä nykyäänkin käytössä ja siellä on sekä kalastuslaivoja että huvijahteja. Ryeen on ollut suunnitteilla huvivenesatama, mutta suunnitelmat ovat joka kerta kariutuneet.


title: Rye (Englanti)

text: Romney Marsh ja Walland Marsh -alueiden kaupallisen keskuksen lisäksi Rye on myös turistikohde. Ryen yleinen toripäivä on torstai, minkä lisäksi Rye Farmers' Market toimii Strand Quay:lla joka keskiviikkoaamu. Torien lisäksi kunnasta löytyy muun muassa antiikkikauppoja, paikallisten taiteilijoiden töitä myyviä taidegallerioita, sekä kirjakauppoja. Ryessä on myös museolinna.


title: Team Atria

text: Team Atria on urheiluseura Seinäjoen Nurmosta , jolla on toimintaa ainakin salibandyssa ja pesäpallossa. Team Atria on pelannut salibandyssa parhaimmillaan I-divisioonan karsinnoissa, mutta pelaa nykyisin salibandyssa 3. divisioonaa ja pesäpallossa maakuntasarjaa. Pesäpallossa Team Atria on voittanut Kontioiden Suomen mestaruuden vuonna 2008. Salibandyssa Team Atria on voittanut yritysten SM-kultaa 2015 ja useita muita mitaleita.


title: Team Atria

text: Team Atria oli kaudella 2003-2004 Nurmon korkeimmalla sarjatasolla pelaava salibandyseura, kun se selviytyi jopa 1. divisioonan karsintoihin. Muutamaa kautta aiemmin jopa Salibandyliigassa pelannut naapuriseura Jymy oli pudonnut heikon talouden takia 5. divisioonaan ja tuolloin alettiin miettimään, kannattaako Team Atrian ja Jymyn toimintaa pitää erillään. Team Atrian hankala tilanne valmentajan ja salivuorojen suhteen ajoi sen kuitenkin tilanteeseen, että se joutui luovuttamaan Suomen kolmanneksi korkeimman sarjatason eli II-divisioonan sarjapaikkansa ja pelaajansa Jymylle. Tämän jälkeen Team Atria on pelannut alemmilla sarjatasoilla 4. ja 3. Divisioonassa, kunnes haki uuden nousun ja nousi pelaamalla takaisin 2. Divisioonaan, ja fuusioitui samalla Ilmajokelaisen ISB:n kanssa.


title: Team Atria

text: Pesäpallossa Team Atria pelasi kaudella 2010 maakuntasarjan länsilohkossa. Pesäpallossa seuran suurin saavutus on vuonna 2008 saavuttama Kontioiden Suomen mestaruus.


title: Tel Avivin suuri synagoga

text: Tel Avivin Allenby Streetillä sijaitseva suuri synagoga on vuonna 1926 valmistunut synagoga, joka peruskorjattiin vuonna 1970. Se on rakennettu betonista ja sen on suunnitellut arkkitehti Yehuda Megidovitz.


title: Qmax Arena

text: Qmax Arena on Seinäjoen Tanelinrannassa sijaitseva salibandyn erikoishalli. Halli on valmistunut syyskuussa 2010. Nurmon Jymy on hallin pääkäyttäjä. Hallin omistaja on Jii-Tee Sport Oy.


title: Qmax Arena

text: Qmax Arenalla on kaksi täysimittaista salibandykenttä (39,3 x 19,3 m) jotka on jaettavissa kahteen pienempään kenttään sekä kolmeen sählykenttään. Sulkapallokenttiä hallissa on viisi kappaletta ja hallin korkeus on kuusi metriä. Qmax arenan alusta on musta Taraflex-matto ja kaukalo on niin ikään musta.


title: Steinheim

text: Steinheim voi tarkoittaa:


title: Lukupiiri

text: Lukupiiri on lukemista harrastavien ihmisten yhteisö. Lukupiirissä ryhmä ihmisiä kokoontuu säännöllisesti keskustelemaan etukäteen sovitusta kirjasta, jonka ryhmäläiset ovat lukeneet ennen tapaamista. Lukupiiri voi kokoontua esimerkiksi kirjastossa, ystävien kesken tai verkossa. Lukupiiriharrastuksen tausta on 1700-luvulla syntyneissä lukuseuroissa. Lukupiiritoiminta jatkui 1800-luvulla ja 1900-luvun alussa kirjallisissa salongeissa.


title: Talousnationalismi

text: Talousnationalismi on protektionistinen talousajattelu, jossa valtion tulisi kontrolloida talouttaan, työvoimaa ja sitä, miten pääoma on muodostettu. Useimmissa tapauksissa tämä pitää sisällään maahantuonnin verotuksen. Monissa tapauksissa talousnationalismi on vastakohta globalisaatiolle ja se kyseenalaistaa vapaankaupan käytön ilman säännöstelyä.


title: Snow Island

text: Snow Island on Eteläisiin Shetlandsaariin kuuluva saari Eteläisessä jäämeressä. Saari sijaitsee noin 130 kilometriä Grahaminmaasta pohjoiseen ja 7 kilometriä Livingston Islandista lounaaseen. Saaren pinta-ala on 120,4 neliökilometriä ja se on kauttaaltaan jään peitossa.


title: Ali Hakimi

text: Ali Hakimi (; s. 24. huhtikuuta 1976 Tunis, Tunisia) on sveitsiläinen entinen yleisurheilija, joka kilpaili keskimatkojen juoksussa. Hän edusti Tunisiaa toukokuuhun 2007 saakka. Hakimi osallistui olympialaisiin kerran, vuonna 1996. Tuolloin hän sijoittui 1 500 metrillä kahdeksanneksi ajallaan 3.38,19. Hakimi voitti Tunisian mestaruuden kolmesti, kerran 800 ja kahdesti 1 500 metrin matkalla.


title: Galina Ganeker

text: Galina Trofimovna Ganeker (; 10. huhtikuuta 1917 Baku, Azerbaidžan, Venäjä – 7. lokakuuta 1988) oli Neuvostoliittoa edustanut yleisurheilija, joka kilpaili korkeushypyssä. Hän voitti pronssia Brysselin EM-kisoissa 1950 tuloksellaan 163 senttimetriä. Ganeker osallistui olympialaisiin kerran, vuonna 1952. Tuolloin hän sijoittui yhdenneksitoista hypättyään 155 senttimetriä.


title: Uusi järjestys

text: Uusi järjestys (indonesiaksi "Orde Baru") on termi, joka yhdistetty entiseen Indonesian presidenttiin Suhartoon luonnehdittaessa hänen hallintonsa valtaantuloa vuonna 1966. Suharto käytti tätä termiä vastakohtana edeltäjänsä Sukarnon aikaan. Termi "Orde Baru" on useasti tullut synonyymiksi kuvaamaan Suharton vuosia (1965–1998). Politiikassa hallitsevaksi muodostui Golkar-niminen puolueblokki.


title: Niklas Ajo

text: Niklas Ajo (s. 10. heinäkuuta 1994 Valkeakoski) on suomalainen ratamoottoripyöräilijä. Hän ajoi MotoGP-sarjassa Moto3-luokassa.


title: Niklas Ajo

text: Ajo osallistui MM-sarjaan ensimmäisen kerran 16-vuotiaana marraskuussa 2010 Valenciassa 125-kuutioisten luokassa. Tuossa kilpailussa hän keskeytti kolme kierrosta ennen maalia. Kaudella 2011 Ajo ajoi 125-kuutioisten MM-sarjassa Interwetten-tallissa Aprilian RSW -pyörällä. Hän keräsi kauden aikana 19 pistettä ja sijoittui kokonaiskilpailussa 21:nneksi. Hänen paras osakilpailusijoituksensa oli kauden viimeisen osakilpailun kahdeksas sija.


title: Niklas Ajo

text: Kaudella 2012 Ajo ajoi uudessa Moto3-luokassa TT Motion Events Racing -tallissa KTM:n pyörällä. Kauden aikana hän sijoittui kolmesti kymmenen parhaan joukkoon parhaan sijoituksen ollessa kahdeksas. Kokonaiskilpailussa hän sijoittui 19:nneksi 40 pisteellä. Kaudella 2013 hän sijoittui kuudesti kymmenen parhaan joukkoon ja parhaimmillaan kuudenneksi. Kokonaispisteissä hän sijoittui 14:nneksi 62 pisteellä. Kaudella 2014 ajo siirtyi ajamaan Husqvarnan pyörää Avant Tecno Husqvarna Ajo -talliin, jonka tallipäällikkönä toimi hänen isänsä Aki Ajo. Hän sai kaudella 52 pistettä, jolla sijoittui kokonaistuloksissa 15:nneksi. Hän saavutti kaudella myös toistaiseksi parhaan osakilpailusijoituksensa, kun hän ajoi Italian GP:ssä viidenneksi.


title: Niklas Ajo

text: Kaudella 2015 Ajo palasi ajamaan KTM:n pyörällä. Hän ehti ajaa yksitoista osakilpailua, jonka jälkeen RBA Racing -talli ilmoitti vaihtavansa kuljettajaa.


title: Niklas Ajo

text: Ajon isä Aki Ajo johtaa MM-sarjassa kilpailevaa Ajo Motorsport -tallia.


title: Johannes Rydzek

text: Johannes Rydzek (s. 9. joulukuuta 1991 Oberstdorf) on saksalainen yhdistetyn hiihtäjä. Hän on olympiavoittaja ja kuusinkertainen maailmanmestari. Rydzek on mestaruuksien määrällä mitaten yhdistetyn MM-historian menestynein urheilija.


title: Johannes Rydzek

text: Vancouverin olympialaisissa Rydzek otti Saksan viestijoukkueessa pronssia. Oslon MM-kilpailuissa 2011 hän voitti hopeaa suurmäen kilpailussa, oli normaalimäen kilpailussa neljäs ja oli mukana Saksan sekä normaalimäessä että suurmäessä hopeaa saavuttaneessa joukkueessa. Val di Fiemmen MM-kilpailuissa 2013 hän sijoittui suurmäen Gundersen-kilpailussa kymmenenneksi. Sotšin olympialaisissa 2014 hän sijoittui normaalimäen kilpailussa kuudenneksi, suurmäessä kahdeksanneksi ja saavutti joukkuekilpailussa hopeaa. Falunin MM-kilpailuissa 2015 hän voitti kultaa normaalimäen kilpailussa ja joukkuekilpailussa sekä sai hopeaa parisprintissä parinaan Eric Frenzel ja pronssia suurmäen kilpailussa. Lahden MM-kilpailuissa 2017 hän voitti kultaa sekä normaalimäen että suurmäen kilpailussa ja myös joukkuekilpailussa ja parisprinttikilpailussa. Näin ollen hän saavutti kaikissa yhdistetyn kilpailuissa kultaa. Pyeongchangin olympialaisissa 2018 hän saavutti kultaa suurmäen ja 10 kilometrin hiihdon kilpailussa sekä joukkuekilpailussa. Normaalimäen Gundersen-kilpailussa hän oli viides.


title: Johannes Rydzek

text: Yhdistetyn maailmancupissa Rydzek kilpaili ensimmäisen kerran Kuusamossa 29. marraskuuta 2008, sijoittuen sijalle 15. Ensimmäisen osakilpailuvoittonsa hän saavutti Lahdessa maaliskuussa 2011. Maaliskuussa 2014 hän voitti kolme kilpailua peräkkäin Lahdessa, Trondheimissa ja Oslossa. Kaudella 2014–2015 hän voitti Kuusamon avausosakilpailun, kaudella 2015–2016 Kuopion kilpailun sekä kaudella 2016–2017 Kuusamon molemmat kilpailut, Ramsaun ja Chaux-Neuven ensimmäisen kilpailun, Seefeldin kaksi ensimmäistä kilpailua sekä Pyeongchangin molemmat kilpailut. Kaudella 2017–2018 hän voitti Kuusamon kolmannen kilpailun ja Lahden kilpailun. Kauden 2018–2019 ensimmäisen osakilpailuvoiton hän saavutti Val di Fiemmessä tammikuussa 2019


title: Johannes Rydzek

text: Lisäksi Rydzek on ollut toinen Schonachissa joulukuussa 2013, Seefeldissä tammikuussa 2014, Lahdessa ja Oslossa maaliskuussa 2015, Lillehammerissa joulukuussa 2016, kahdesti Val di Fiemmessä sekä kerran Chaux-Neuvessa ja Seefeldissä tammikuussa 2017, Trondheimissa maaliskuussa 2017, Val di Fiemmessä tammikuussa 2018, Klingenthalissa maaliskuussa 2018, Ramsaussa joulukuussa 2018 sekä Otepäässä ja Val di Fiemmessä tammikuussa 2019. Kolmanneksi hän on sijoittunut Ramsaussa joulukuussa 2010, Lahdessa maaliskuussa 2012, Klingenthalin sakkokierroskilpailussa tammikuussa 2013, Lahden molemmissa kilpailuissa tammikuussa 2017, Schonachissa maaliskuussa 2017, Kuusamossa marraskuussa 2017 ja 2018 sekä Lillehammerissa joulukuussa 2018.


title: Johannes Rydzek

text: Maailmancupin kokonaispisteissä Rydzek oli toinen kausilla 2013–2014 ja 2016–2017, kolmas kaudella 2014–2015, neljäs kaudella 2017–2018, viides kaudella 2015–2016, kuudes kaudella 2010–2011 ja yhdeksäs kaudella 2012–2013.


title: Alex Malinga

text: Alex Malinga (s. 27. heinäkuuta 1974 Kapchorwa) on ugandalainen yleisurheilija, joka kilpailee kestävyysjuoksussa. Hän on osallistunut maratonilla olympialaisiin kahdesti, vuosina 2000 ja 2008. Malinga sijoittui Sydneyn kisoissa 57:nneksi ja oli 31. Pekingissä 2008. Hän oli samalla matkalla kuudes Helsingin MM-kisoissa 2005.


title: Vladyslav Piskunov

text: Vladyslav Jurijovytš Piskunov (; s. 7. kesäkuuta 1978 Nova Kahovka) on ukrainalainen entinen yleisurheilija, joka kilpaili moukarinheitossa. Hän edusti seuratasolla Simferopol ZS:ää. Piskunov voitti yhden mitalin sekä MM- että EM-kilpailuissa, jonka lisäksi hän sai kaksi mitalia universiadeista. Hän osallistui olympialaisiin kahdesti, vuosina 2000 ja 2004. Piskunov sijoittui neljänneksitoista Sydneyn kisoissa 2000, mutta ei saanut tulosta Ateenassa 2004.


title: Vladyslav Piskunov

text: Piskunov jäi urallaan kiinni dopingin käytöstä kaksi kertaa. Hänet hylättiin voittamissaan vuoden 1994 alle 20-vuotiaiden MM-kisoissa ja hän sai elinikäisen kilpailukiellon jäätyään kiinni kielletyistä aineista vuoden 2005 MM-kisojen jälkeen.


title: Marakatit

text: Marakatit ("Cercopithecus") on vanhan maailman häntäapinoihin kuuluva apinasuku. Siihen kuuluvat lajit ovat endeemisiä Saharan eteläpuolisessa Afrikassa.


title: Marakatit

text: Sana "marakatti" tulee sanskritin kielen apinaa tarkoittavasta sanasta 'markaţa' (मर्कट), mutta se on monissa germaanisissa kielissä vääntynyt merikissaa muistuttavaksi sanaksi (saksaksi Meerkatzen).


title: Katherine Pierce

text: Katherine Pierce (s. Katerina Petrova) on kuvitteellinen vampyyri televisiosarjassa "Vampyyripäiväkirjat". Katherine muutti Salvatoren veljekset vuonna 1864 ja on sarjan pääantagonisti toisella tuotantokaudella. Hän manipuloi Stefan Salvator juomaan vertaan, Damon joi verta omasta tahdostaan ja lopulta veljekset joutuivat ammutuiksi yrittäessään pelastaa Katherinea joutumasta teljestyksi hautaan. Vähän myöhemmin he heräsivät ja tajusivat olevansa muuttumassa vampyyreiksi. Myöhemmin paljastui, että Katherine oli luonut suurimman osan haudan vampyyreistä ja että hän lähetti ystävänsä ja perheensä kuolemaan pelastaakseen oman henkensä.


title: Katherine Pierce

text: Katherine syntyi Bulgariassa 1470-luvulla ja hän sai nimekseen "Katerina Petrova" (kyrillisin aakkosin: Катaрина Петрова). Hän muutti nimensä Katherine Pierceksi sen jälkeen kun saapui Pohjois-Amerikkaan. Ennen muuttumistaan vampyyriksi Katherine oli raskaana ja synnytti terveen tyttölapsen vuonna 1490 Bulgariassa. Tyttö annettiin kuitenkin heti syntymän jälkeen pois, koska tämä oli avioton lapsi. Vauva kuitenkin vietiin niin nopeasti että Katherine ei edes kerinnyt näkemään vauvan sukupuolta. Myöhemmillä kausilla Katherine tapaa lapsensa.


title: Katherine Pierce

text: Katherine karkoitettiin Bulgariasta perheensä häpeän vuoksi Englantiin, missä hän tapasi esimmäistä kertaa Klaus-nimisen vampyyri-hybridin vuonna 1492. Katherine oli rakastunut Klausiin, kunnes hänelle selvisi mihin häntä aiottiin käyttää: hän sai tietää olevansa ensimmäinen Petrova-kaksoisolento, joka täytyy uhrata auringon ja kuun kirousten murtamiseksi. Hän pääsi kuitenkin Klausilta pakoon Trevor-nimisen vampyyrin avulla. Hän piiloutui Trevorin kumppanin Rosen pieneen mökkiin ja siellä ollessaan hirtti itsensä saatuaan Roselta verta haavojensa paranemiseksi. Hän oli sen jälkeen hyödytön kirouksen murtamiseksi, mutta joutui silti pakoilemaan Klausin kostoa.


title: Katherine Pierce

text: Katherine tapasi Stefan ja Damon Salvatoren vuonna 1864, sisällissodan aikaan oleillessaan veljesten kotona Mystic Fallsissa. Hän väitti olevansa orpo, joka oli menettänyt vanhempansa tulipalossa Atlantassa. Katherine piti hovineitonsa Emilyn aina lähettyvillään, koska Emily oli noita. Koko tämän ajan Damon ja Stefan taistelivat Katherinen rakkaudesta, mikä johtikin veljesten väliseen vihanpitoon.


title: Katherine Pierce

text: Elena Gilbert muistuttaa ulkonäöltään täysin Katerina Petrovaa, ja tämän vuoksi sekä Stefan että Damon halusivat harrastaa seksiä tämän kanssa.


title: Katherine Pierce

text: Damon paljasti Katherinen kuolleen sotilaiden tulittaessa kirkossa olleita siviileitä, joka mainittiin myös ohimennen Elenan ja Stefanin historiantunnilla. Paljastui myös, että Katherine muutti Stefanin ja Damonin vampyyreiksi.


title: Katherine Pierce

text: Katherinen luultiin olevan elossa, mutta loukussa 26 muun vampyyrin joukossa salaperäisessä vankilassa kirkon alla viimeisten 146 vuoden ajan, kunnes Damon vapautti vangitut vampyyrit, mutta pettyi, ettei Katherine ollutkaan haudassa. Vuonna 2010 paljastettiin, että Katherine oli ollut vapaana 146 vuotta. Anna-niminen vampyyri kertoi Damonille nähneensä Katherinen viimeksi Chicagossa vuonna 1983 ja ettei tämä välittänyt ollenkaan Damonista ,vaikka tiesi missä tämä on. Stefan totesikin Katherinen olevan leikkisä ja että tämä tiesi miten pitää hauskaa, mutta että tämä oli myös itsekäs; Katherine halusi elää yhdessä Damonin ja Stefanin kanssa.


title: Katherine Pierce

text: Myöhemmin mainittiin, ettei Katherine ollut haudassa, koska hän käytti kauneuttaan ja voimiaan kontrolloidakseen kirkon ihmisvartijaa ja saadakseen täten itsensä vapaaksi. Myöhemmin paljastui myös, että Stefanin ja Damonin ampui heidän oma isänsä Giuseppe poikiensa yrittäessä pelastaa Katherinea.


title: Katherine Pierce

text: Myöhemmin saatiin selville, että Katherine halusi hautaan jääneiden vampyyrien kuolevan. Katherine lähetti Isobelin noutamaan vampyyrejä vahingoittavan keksinnön Mystic Fallsista ja antoi tälle "lapis lazuli" -kaulakorun.


title: Katherine Pierce

text: Perustajien päivänä Katherine palasi Mystic Fallsiin teeskennellen olevansa Elena. Damonin tavatessaan, ja yhä Elenaa esittäen, Katherine suuteli tätä. Jenna kuitenkin keskeytti parin ja kutsui "Elenan" sisään taaten Katherinelle vapaan pääsyn Gilbertien taloon. Sisälle päästyään Katherine puukotti John Gilbertiä, Elenan biologista isää.


title: Katherine Pierce

text: John Gilbert loukkaantui vakavasti, ja Elenan soittaessa apua Katherine liikuskeli talossa ylinopealla vauhdilla ja poistui. Katherine aiheutti kaaosta Stefanin ja Damonin välille hämmentäen heitä, joita oikeasti aikoinaan rakasti. Katherine myös uhkaili Bonnieta väittäen, ettei mikään pääty hyvin Bennettin noitien osalta. Myöhemmin Katherine tunnusti Stefanille palattuaan tämän vuoksi, mutta vihastui saadessaan kuulla Stefanin vihaavan tätä. Damonille Katherine tunnusti, ettei koskaan rakastanut tätä, vaan aina vain Stefania. Myöhemmin Katherine meni Caroline Forbesin luo tappaen tämän ja sanoen pelin olevan käynnissä. Caroline kuitenkin muuttui vampyyriksi, koska Damon oli aikaisemmin antanut tälle vertaan.


title: Katherine Pierce

text: Ennen perustajien päivän tanssiaisia Katherine tunnusti Stefanille, ettei koskaan manipuloinut häntä rakastamaan, vaan kaikki tunteet heidän välillään oli aitoja. Saadakseen itselleen kuukiven, Katherine alkoi "seurustella" Mason Lockwoodin kanssa, koska kivi oli Lockwoodien suvun hallussa. Masonin kuoltua Katherine manipuloi Mattin haastamaan riitaa Tylerin kanssa, jotta Tyler tappaisi Mattin ja muuttuisi täten ihmissudeksi.


title: Katherine Pierce

text: Katherine kuitenkin päätti noutaa kuukiven itse ystävänsä Lucyn avulla. Hän tanssi Stefanin kanssa, mutta tämän kieltäytyessä luovuttamasta kiveä Katherine tappoi Aimee Bradleyn. Caroline kuitenkin houkutteli Katherinen yläkertaan, jossa Stefan ja Damon yrittivät molemmat tappaa tämän.


title: Katherine Pierce

text: Lucy oli kuitenkin aikaisemmin loitsinut loitsun Katherinen ja Elenan välille, jonka vuoksi kaikki Katherinen saavat vammat ilmestyivät myös Elenalle. Lucy kuitenkin poisti loitsun saatuaan tietää toisenkin Bennettin noidan olevan osallisena tapahtumiin. Katherinen herätessä seuraavan kerran hän oli haudassa, jossa Damon sanoi tämän viettävän pitkän ajan. Damonin sulkiessa hautaa Katherine huusi epätoivoisesti Elenan olevan vaarassa ja että tätä tarvitsee suojella.


title: Katherine Pierce

text: Katherine oli oikeassa ja Elena siepattiin. Kun Elena saatiin takaisin Stefan ja Damon yrittivät saada kuukiveä Katherinelta hautaholvista. Bonnie teki loitsun Katherinen kuvasta, että kun heittäisi tuhkaa Katherinen päälle, hän menettäisi tajunsa hetkeksi. Jeremy otti hieman tuhkaa ja sai Katherinen tajuttomaksi, mutta kuukiven saatuaan Katherine palasi tajuihinsa ja joi Jeremyltä verta tullakseen taas voimiinsa. Kun muut saapuivat hautaholville Katherine esitteli heille ruokansa. Jeremyllä oli Gilbertien taikasormus, ja hän heräsi eloon joka kerta, kun Katherine joi hänet kuiviin. Kun Katherine joi Jeremyn verta näyttävästi, Stefan meni hautaholviin ja vapautti Jeremyn ja heitti kuukiven vampyyriseinän toiselle puolelle.


title: Katherine Pierce

text: Elena teki sopimuksen Elijah'n kanssa, että hänen ystävänsä pysyisivät turvassa ja Stefan vapautettaisiin hautaholvista. Elijah'n noita poisti vampyyriseinän mutta pakotti Katherinen pysymään hautaholvissa. Katherine pääsi pois hautaholvista Elenan tapettua Elijah'n.


title: Katherine Pierce

text: Katherinella oli seksisuhde nuoremman Salvatoren veljeksen kanssa ja valitsikin tämän eikä Damonia kavaljeerikseen Perustajien päivän tanssijaisiin, vaikka menikin salaa myös Damonin kanssa. Stefanin ja Katherinen harrastettua seksiä ja Katherinen purtua Stefania tämä heräsi seuraavana aamuna muistaen Katherinen näyttäneen aivan paholaiselta. Katherine kipusi Stefanin päälle ja manipuloi tämän käyttäytymään kuten ennenkin. Stefanin sanottua isälleen Giuseppelle, etteivät kaikki vampyyrit ole välttämättä pahoja, tämä laittoi salaa poikansa juomaan rautayrttiä ja myöhemmin Katherinen juodessa Stefanin verta, kaupunkilaiset saivat tämän vangittua. Toisella tuotantokaudella selviää, että Katherine rakastaa aidosti Stefania ja haluaa olla tämän kanssa.


title: Katherine Pierce

text: Katherinella oli seksisuhde myös vanhemman Salvatoren veljeksen kanssa. Jaksossa ""Haudan vangit"" paljastui, ettei Katherinella ollut oikeita tunteita Damonia kohtaan. Sanottuaan jaksossa "The Return" tämän suoraan Damonille, Damon musertui täysin ja lähti Elenan luo, joka myös sanoi rakastavansa Stefania eikä Damonia. Tämän kuultuaan Damon tappaa raivoissaan Elenan veljen, Jeremyn, joka setänsä sormuksen ansiosta ei kuitenkaan kuole.Katherinea kuvataan Elenan kaksoisolennoksi, jonka lähes jokainen hahmo sarjassa ja jopa Elena itse toteaa. Katherinea kuvataan erittäin kauniiksi, ja kirjoissa hänellä on pitkät vaaleat hiukset ja siniset silmät. Televisiosarjassa Katherinella on pitkät, kiharat tummanruskeat hiukset sekä ruskeat silmät. Joskus Katherine nähdään olemukseltaan kylmänä ja rauhallisena, ja häntä kuvaillaankin melko turhamaiseksi ihmiseksi, joka saa kauneudellaan mitä haluaa. Muun muassa Stefan on todennut Katherinen välittävän vain itsestään eikä kenestäkään muusta.


title: Katherine Pierce

text: Katherine omaa kaikki vampyyrien voimat ja heikkoudet. Kirjoissa Katherine syntyi vuonna 1614 ja muuttui vampyyriksi 17-vuotiaana vuonna 1631, mutta televisiosarjassa hän syntyi 1470-luvulla, mikä tekee hänestä vielä voimakkaamman kuin kirjoissa. Tämän vuoksi Katherine pystyikin päihittämään molemmat Salvatoren veljekset helposti jaksossa "The Return". Toinen todiste Katherinen voimista on, kun hän mursi rautakahleet, joilla Stefan oli hänet sitonut ja heitti Stefanin seinää päin yhdellä kädellä ("Memory Lane"). Jaksossa "Masquerade" hän lähes kukisti molemmat veljekset, mutta olisi silti joutunut Damonin tappamaksi jollei Jeremy olisi estänyt pelastaakseen Elenan.


title: Katherine Pierce

text: Katherine pystyy myös helposti välttämään taikojen tuomaa kipua, kuten jaksossa "The Return" Bonnien käyttäessä voimiaan tähän. Katherinella on myös omia vaikuttavia mentaalisia voimia: Katherine pääsee telepaattisesti myös vampyyrien pään sisälle.


title: Katherine Pierce

text: Katherinen voimien ulottuvuus on tuntematon, mutta voidaan helposti olettaa, että voimat ovat melko mittavat Katherinen oltua vampyyri noin 517 vuoden ajan. Viimeisen 146 vuoden ajan Katherine on myös nauttinut rautayrttiä joka päivä kehittääkseen immuniteetin yrttiä vastaan. Myös Katherine omistaa Lapis Lazuli -kaulaketjun voidakseen kulkea päivänvalossa, kuten Salvatoren veljekset, Caroline Forbes, Elijah (yksi alkuperäisistä vampyyreistä), Pearl ja Anna.


title: Tauno Pehkonen

text: Tauno Kalevi Pehkonen (27. heinäkuuta 1937 Joroinen – 12. heinäkuuta 2013 Joroinen) oli suomalainen poliitikko. Pehkonen toimi kansanedustajana vuosina 1995–1999 edustaen Mikkelin läänin vaalipiiriä ja kuului Kristillisen liiton eduskuntaryhmään.


title: Kriminaalipolitiikka

text: Kriminaalipolitiikka tarkoittaa julkisia toimia, joilla pyritään takaamaan yhteiskuntajärjestys, kansalaisten turvallisuus ja yleinen oikeudenmukaisuus. Sen tavoitteena on vähentää rikollisuutta ja sen aiheuttamia haittoja.


title: Kriminaalipolitiikka

text: Kriminaalipolitiikan ensisijaisena keinona on rikosten ennakkotorjunta ja ennaltaehkäisy. Muita alueita ovat oikeuslaitoksen oikeudenkäyttö, rangaistuskäytännöt ja rikosseuraamuslaitos. Kriminaalipolitiikan avulla ohjataan vankeus- ja sakkorangaistuksia, alaikäisten rikoksentekijöiden kohtelua ja rikosten uhrien asemaa.


title: A Trick of the Tail

text: A Trick of the Tail on brittiläisen rock-yhtyeen Genesiksen seitsemäs studioalbumi vuodelta 1976. "A Trick of the Tail" on ensimmäinen albumi jolla Phil Collins on päälaulaja. Albumin kappaleista tehtiin myös Genesiksen ensimmäiset musiikkivideot: "A Trick of the Tail", "Ripples" ja "Robbery, Assault and Battery".


title: A Trick of the Tail

text: Levyltä julkaistiin singlet "A Trick of the Tail" ja "Ripples".


title: Matti Viljanen (poliitikko)

text: Matti Juhani Viljanen (25. toukokuuta 1937 Lahti – 4. toukokuuta 2015 Lahti) oli suomalainen insinööri ja poliitikko. Viljanen toimi kansanedustajana kolme kautta vuosina 1979–1991 edustaen Hämeen läänin eteläistä vaalipiiriä ja kuului Kansallisen kokoomuksen eduskuntaryhmään. Ennen kansanedustajuuttaan hän toimi katsastusmiehenä ja Lahden katsastuskonttorin päällikkönä vuodesta 1969.


title: Antillientikkanen

text: Antillientikkanen ("Nesoctites micromegas") on Länsi-Intian saaristossa sijaitsevan Hispaniolan kotoperäinen tikka. Pääsaaren lisäksi se elää Gonâven saarella. Karl Jakob Sundevall kuvaili lajin holotyypin Hispaniolasta vuonna 1866.


title: Kuubanvihertikka

text: Kuubanvihertikka ("Xiphidiopicus percussus") on Kuuban kotoperäinen tikka. Pääsaaren lisäksi nimialalaji elää myös Sabanan ja Camagüeysn saaristoissa, sekä alalaji "insulaepinorum" Isla de la Juventudilla, Cantiles Keysillä ja Jardines de la Reinalla. Coenraad Jacob Temminck kuvaili lajin holotyypin Kuubasta vuonna 1826.


title: Mirosław Sajewicz

text: Mirosław Sajewicz (24. huhtikuuta 1956 Przemyśl – 29. tammikuuta 2016 Duszniki-Zdrój) oli puolalainen jalkapalloilija, joka edusti kotimaansa sarjavuosien (Łódź, Lublin, Radom, Mielec ja Bełchatów) jälkeen Suomessa oululaista OTP:tä.


title: Mirosław Sajewicz

text: Ensimmäisellä kaudella OTP pelasi I divisioonaa ja nousi silloiseen Mestaruussarjaan. Sajewiczin rooli oli keskeinen tässä nousussa. Samana vuonna OTP eteni Suomen Cupissa loppuotteluun ja loppuottelussa Mirosław Sajewicz teki oululaisille kolme maalia, kun OTP hävisi Kuusysille finaalissa 4–5. Seuraavan vuoden Mestaruussarjassa hän teki 9 maalia ja oli sarjan parhaita maalintekijöitä. Vielä vuonna 1990 hän toimi OTP:n silloisen Veikkausliigajoukkueen valmentajana.


title: Mirosław Sajewicz

text: Vuonna 2010 tehdyssä oululaisen Kaleva-sanomalehden arviossa oululaisten jalkapallojoukkueiden ulkomaalaisista vahvistuksista Sajewiczia pidettiin yhtenä parhaista kommentilla ”erinomainen kohdepelaaja, maalitykki”.


title: Mirosław Sajewicz

text: Hän kuoli 29. tammikuuta 2016 Duszniki-Zdrójissa.


title: Sulttaanitikka

text: Sulttaanitikka ("Reinwardtipicus validus") on kaakkoisaasialainen tikka. Sen esiintymisalue ulottuu Thaimaan eteläkärjestä Malakan niemimaalle ja Indonesian Sumatralle, Borneoon ja Jaavalle. Lajista tunnetaan kaksi alalajia. Coenraad Jacob Temminck kuvaili lajin holotyypin Jaavalta vuonna 1825.


title: Music Fund

text: Music Fund on belgialainen voittoa tavoittelematon järjestö, joka on vuodesta 2005 lähtien kerännyt soittimia ja järjestänyt soitinten korjaamiseen liittyvää koulutusta kehitysmaissa ja konfliktialueilla.


title: Music Fund

text: Music Fund perustettiin Oxfam Solidarity -kansalaisjärjestön ja Ictus-yhtyeen yhteistyönä.


title: Music Fund

text: Vuosi Music Fundin perustamisen jälkeen vuonna 2005 järjestetty ensimmäinen soitinkeräys oli valtaisa menestys: kokoon saatiin yli 500 kappaletta erilaisia soittimia. Muutaman kuukauden kuluttua joulukuussa 2005 lähetettiin ensimmäinen erä soittimia, tuolloin Palestiinaan ja Israeliin. Operaatio onnistui erinomaisesti. Lähetyksiä päätettiin jatkaa, ja tällä kertaa ne suuntautuivat Kongoon (Kinshasaan) ja Mosambikiin (Maputoon).


title: Music Fund

text: Soitinpula on edelleen merkittävä ongelma näissä maissa, joten Music Fund kerää säännöllisesti soittimia eri puolilta Eurooppaa. Kerätyt soittimet kunnostetaan ennen niiden toimittamista yhteistyötahoina toimiviin kouluihin.


title: Music Fund

text: Toinen Music Fundin päätavoite on pitää toimitetut soittimet hyvässä käyttökunnossa. Tätä varten järjestetään paikallisissa yhteistyökouluissa koulutusta erilaisten työpajojen muodossa. Joillekin oppilaille myönnetään lisäkoulutusta varten apuraha, jonka turvin he voivat käydä Euroopassa erityiskoulussa pidempikestoisen syventävän kurssin, jossa kouluttajina toimivat Music Fundin asiantuntijat.


title: Ashleigh McIvor

text: Ashleigh McIvor (s. 15. syyskuuta 1983 Vancouver, Brittiläinen Kolumbia) on kanadalainen freestylehiihtäjä. Hän voitti kultaa skicrossissa vuoden 2010 talviolympialaisissa. Hän on voittanut ski crossissa kultaa myös freestylehiihdon maailmanmestaruuskilpailuissa vuonna 2009.


title: Ashleigh McIvor

text: Freestylehiihdon maailmancupissa hän kilpaili ensimmäisen kerran lokakuussa 2004, jonka jälkeen kisasi seuraavan kerran vasta tammikuussa 2008. Hän on voittanut yhden maailmancupin kisan ja sijoittunut yksitoista kertaa kolmen parhaan joukkoon.


title: Ruskokirjotikka

text: Ruskokirjotikka ("Dendrocopos hyperythrus") on aasialainen tikka. Sen esiintymisalue ulottuu Koillis-Pakistanista, Kashmirista ja Pohjois-Intiasta Nepaliin, Kiinaan ja Indokiinaan. Lajista tunnetaan neljä alalajia. Nicholas Aylward Vigors kuvaili lajin holotyypin Himalajan itärinteeltä vuonna 1831.


title: Kajaanin vaakuna

text: Kajaanin vaakuna on Kajaanin kaupungin tunnus, joka on uudelleen piirretty kaupungin aiemman vaakunan pohjalta, joka puolestaan perustuu kaupungin sinetteihin 1600– ja 1700–luvuilta. Sen aihe viittaa kaupungin syntyyn Kajaanin linnan ympärille, joka perustettiin rajalinnoitukseksi 1600–luvun alkupuoliskolla Ämmänkosken keskellä sijainneelle saarelle.


title: Kajaanin vaakuna

text:
Vaakunan selitys kuuluu ”sinisessä kentässä alaisesta aaltokoroisesta hopeahirrestä nouseva kultainen kaksitorninen linna, jonka ikkuna- ja oviaukot punaiset”. Vaakunan on piirtänyt aiemman vaakunan pohjalta Olof Eriksson, ja Kajaanin kaupunginvaltuusto hyväksyi sen 23. huhtikuuta 1958. Sisäasiainministeriö vahvisti vaakunan käyttöön 30. kesäkuuta samana vuonna.
Ennen nykyistä vaakuna kaupungin tunnuksena oli 1800-luvun lopulla syntynyt vaakuna, jossa oli hopeisella kentällä vaakasuoraan juokseva sininen virta, jossa oli kultainen, neljällä kulmatornilla varustettu linna.


title: Ääniteho

text: Ääniteho on akustiikassa teho, jolla lähde tuottaa ääntä. Äänitehon yksikkö on watti. Äänitehoa voidaan käyttää apuna arvioitaessa miten suuren äänenpaineen lähde tuottaa.